Ambasador: SAD su se nadale da će Kosovo omogućiti Srbima izjašnjavanje na referendumu - Politika - Dnevni list Danas\nPočetna » Vesti » Politika » Ambasador: SAD su se nadale da će Kosovo omogućiti Srbima izjašnjavanje na referendumu\nSAD su se nadale da će kosovska vlada omogućiti izjašnjavanje na referendumu o promeni Ustava Srbije biračima koji žive na Kosovu, i raduju se razgovoru sa vladama u Beogradu i Prištini kako bi građani koji žive na Kosovu i u Srbiji ubuduće mogli da učestvuju na izborima „u svojoj zemlji“, izjavio je američki ambasador pri Organizaciji za evropsku bezbednost i saradnju (OEBS) Majkl Karpenter (Michael Carpenter).\nU obraćanju Stalnom savetu OEBS u Beču, Karpenter je ukazao da su se SAD uoči referenduma „pridružile evropskim partnerima u pozivu svim građanima Srbije da uzmu učešće jer smatraju da je važno da građani sa pravom glasa glasaju na izborima i referendumima“.\n„Uz to, budimo jasni u vezi sa stavom SAD o pravima Kosova kao nezavisne i suverene države da odredi uslove pod kojima se sprovode izbori drugih suverenih država na njenoj teritoriji. Nadali smo se da će kosovska vlada nastaviti sa dugogodišnjom praksom dozvoljavanja OEBS-u da prikuplja glasačke listiće birača sa pravom glasa koji žive na Kosovu, ali je odlučila da to ne učini“, naveo je Karpenter.\nDodao je da SAD pohvaljuju Misiju OEBS na Kosovu „za njenu spremnost da ponovo preuzme zadatak u pružanju pomoći Srbima koji žive na Kosovu da glasaju“, objavila je američka ambasada u Prištini na svom sajtu.\n„Radujemo se razgovoru sa našim partnerima, i sa Vladom Kosova i sa Vladom Srbije, o tome koji aranžmani i prilagođavanja mogu da se učine kako bi se osiguralo da građani, koji žive kako na Kosovu tako i u Srbiji, budu u mogućnosti da ostvare svoje pravo da učestvuju na izborima u svojoj zemlji i da na taj način zacrtaju svoju evropsku budućnost“, naveo je američki diplomata.\nOn je kazao i da SAD smatraju „da je žalosno što Kosovo nije član“ Stalnog saveta OEBS i što Priština zbog toga „ne može da govori za sebe“.\n„Radujemo se danu kada će Kosovo biti država učesnica ove organizacije i da to može da se desi“, naveo je Karpenter.\nRekao je da SAD pozdravljaju referendum održan u Srbiji 16. januara, na kojem su građani odobrili ustavne amandmane u cilju reforme pravosuđa.\n„Ovi amandmani predstavljaju značajan korak ka depolitizaciji srpskog pravosuđa u skladu sa evropskim standardima i podržaće proces pridruživanja Srbije EU. Ohrabrujemo Vladu Srbije da nastavi da jača demokratiju u zemlji kroz vladavinu prava i druge reforme potrebne za članstvo u EU, i nudimo nastavak podrške SAD naporima Srbije“, naveo je on.\nKarpenter je rekao da SAD nastavljaju da ohrabruju vlade Kosova i Srbije da se uzdrže od akcija i retorike koji povećavaju tenzije i da se konstruktivno angažuju u dijalogu uz pomoć EU.\n„Važno je da obe vlade postignu napredak ka sveobuhvatnom sporazumu koji povećava regionalnu stabilnost“, dodao je Karpenter.


Med onih proizvođača kod kojih su utvrđene nepravilnosti povučen je iz prodaje, dok se kod nekih još vrši superanaliza.\nPosle kontrole bezbednosti i kvaliteta meda, sa tržišta su povučene sve količine meda proizvođača IRIKOM – Beograd, kao i livadski med proizvođača AZA D.O.O. iz Ledinaca, bagremov i lipov med proizvođača HONEY Vučak, livadski med proizvođača Biomed iz Beograda i livadski med proizvođača Pčelarsko društvo-gazdinstva RS 1012 “Mijačković”, saopštilo je Ministarstvo poljoprivrede, šumarstva i vodoprivrede Republike Srbije 15. aprila 2014. godine.\nU saoštenju se navodi da je Republička veterinarska inspekcija je u saradnji sa Savezom pčelarskih organizacija Srbije (SPOS) sredinom marta započela intenzivnu i sveobuhvatnu kontrolu bezbednosti i kvaliteta meda na tržištu Republike Srbije.\nCilj njihove akcijske kontrole je otkrivanje falsifikata meda na tržištu kao i meda čiji je kvalitet značajno smanjen usled neadekvatne obrade i skladištenja. Akcija je pokrenuta na osnovu saznanja SPOS-a o pojavi veće količine meda sa maloprodajnom cenom ispod veleprodajne odnosno otkupne cene meda.\nNa teritoriji Republike Srbije ukupno je uzorkovano 182 uzorka meda i to većinom u maloprodajniim objektima većeg obima prometa – „TEMPO”, „MAXI”, „IDEA”, „RODA”, „DIS”, „INTEREX”, „METRO”, zelenim pijacama, maloprodajnim objektima manjeg obima prometa STR (samostalne trgovinske radnje). Med je ispitivan u akreditovanim laboratorijama u skladu sa važećim „Pravilnikom o kvalitetu i drugim zahtevima za med, druge pčelinje proizvode, preparate na bazi meda i drugih pčelinjih proizvoda” i drugim važećim propisima.\nRezultati analiza su ukazali na određenu grupu proizvođača čiji proizvodi u najvećem broju uzoraka nisu odgovarali parametrima bezbednosti i kvaliteta. Na osnovu dobijenih rezultata analiza za uzorke koji ne ispunjavaju propisane uslove kvaliteta utvrđeno je da se neusaglašenosti odnose na 10% uzoraka meda nesvojstvenog izgleda, boje, mirisa i ukusa, 40,4% uzorka meda u kojima je očitana aktivnost prirodnog fermetna – enzima dijastaze, 55% uzoraka meda sadrži više od 40 mg/kg Hidroksimetilfurfurola (HMF) koji je pokazatelj zagrevanja meda na temperaturi višoj od 50℃, 7,2% uzorka meda ima smanjenu količinu invertujućih šećera tj. imaju povećan procenat saharoze (dodavanje šećernog sirupa u med), 3,6% uzoraka meda je sa neispravnom deklaracijom (npr. „Planinski” med) i 3,6% uzoraka meda sa prisustvom rezidua antibiotika.\nPostupajući u skladu sa ovlašćenjima, veterinarska inspekcija je odmah preduzela sve mere koje su propisane Zakonom o bezbednosti hrane i Zakonom o veterinarstvu i naložila je povlačenje sa polica svih količina meda iz proizvodnih serija koje su uzorkovanjem obuhvaćene do dobijanja rezultata super analize. Rezultati super analize su pokazali da nema ostataka antibiotika i sulfonamaida u uzorcima meda. Za neke proizvođače super analiza je u toku. Veterinarska inspekcija je po dobijanju rezultata super analize sprovela službenu kontrolu svih objekata za obradu i preradu meda čiji proizvodi nisu odgovarali odredbama Pravilnika, preduzela Zakonom predviđene mere i pokrenula odgovarajuće postupke pred nadležnim pravosudnim organima. Opoziv meda je pokrenut protiv pet proizvođača meda za koje je potvrđeno da ne ispunjavaju uslove propisanog kvaliteta (u skladu sa članom 9. Zakona o bezbednosti hrane). Sa tržišta su povučene sve količine meda proizvođača “IRIKOM” – Beograd jer svi uzorci ovog proizvođača ukazuju na odstupanja propisanih vrednosti Pravilnika o kvalitetu meda i proizvoda od meda, sve količine livadskog meda proizvođača „AZA” D.O.O. iz Ledinaca, sve količine bagremovog i lipovog meda proizvođača „HONEY” Vučak, sve količine livadskog meda proizvođača „Biomed” iz Beograda, sve količine livadskog meda proizvođača Pčelarsko društvo – gazdinstva RS 1012 „Mijačković”.\nMinistarstvo poljoprivrede, šumarstva i vodoprivrede – Uprava za veterinu je u toku 2013. godine uspostavila informacioni sistem obeležavanja i registracije pčelara i pčelinjih društava, kao i evidenciju privremenih stajališta (selišta) tj. započela je poslove vezane za kreiranje katastra pčelinje paše.\nCilj ovakvog informacionog sistema u pčelarstvu ima za rezultat uspostavljanje sledljivosti u proizvodnji meda, i podizanje poverenja u med čije je poreklo iz Republike Srbije, obzirom da u ovom trenutku Republika Srbija spada u priznate i značajne izvoznike sortnog-monoflornog meda, kako u zemlje EU tako i u treće zemlje.\nPčelama je vosak neophodan kao materijal za izgradnju saća, a proizvode ga pomoću svojih voštanih...


Vesti Autor:Danas20. jul. 201712:03 > 12:08\nKako je dodao, podnosioci tužbi će biti građani koji su učestvovali u borbama ili žive u područjima koja su bombardovana osiromašenim uranijumom – a pre svega na lokacijama oko Peći i Prizrena na Kosovu, kao i na jugu Srbije, naročito u okolini Vranja, gde je takva municija najintenzivnije korišćena.\n„On je izvršavao konkretne zadatke u kontaminiranoj oblasti u kojoj su vojne snage NATO za vreme vojne intervencije na Balkanu masovno koristile projektile koji su sadržali osiromašeni uranijum. Nesumnjivo je dobio karcinom sa metastazom iz razloga vršenja takve vojne službe, a uz produženo izlaganje oslobođenoj radioaktivnosti osiromašenog uranijuma“, navodi se u presudi Regionalnog upravnog suda regije Kampanija.\nSud je podsetio da je Bjondi jedan od 513 italijanskih vojnika, uz još 45 preminulih, koji su prijavili „patološke promene vezane za izloženost osiromašenom uranijumu koji je NATO masovno koristio na Balkanu“.\nU presudi se navodi da je Melisa u svakodnevnom izvršavanju zadataka na Kosovu bio „izložen uticajima i zračenjima poznate štetnosti“. Takva ocena se potkrepljuje izveštajem naučnice Antoniete M. Gati da su analizirani uzorci njegove krvi sadržali čitav niz supstanci koje se dovode u vezu sa radioaktivnošću kojoj je bio izložen – što se u presudi naziva „Balkanskim sindromom“.\n„Uprkos ovakvim rizicima, nikakve zaštitne mere nisu promenjene, niti su vojnici iz italijanskog kontigenta bili informisani o posebnim opasnostima kojima bi mogli biti izloženi, za razliku od kontigenata iz savezničkih zemalja, koji su primenili mere (naročito oni iz SAD i Velike Britanije) i obavestili i saveznike o rizicima i preporučili usvajanje identičnih mera predostrožnosti“, navodi se u presudi suda u Kaljariju.\nPrema dostupnim podacima, u bombardovanju SRJ, za 78 dana, bačeno je 15 tona osiromašenog uranijuma, od kojih su SAD „priznale 11 tona“, podseća Danas.\nbombardovanjebombardovanje SrbijeItalijakancerKforNATOosiromašeni uranijumpresuda


BiH među tri najgore zemlje u Evropi po Indeksu korupcije /VIDEO/ - NTV Arena\nPrema ovogodišnjem Indeksu percepcije korupcije Bosna i Hercegovina zauzela je treće najgore mjesto u Evropi što je ukupno pozicionira na 110. mjesto od 180 država, a lošiji rezultat imaju samo Ukrajina i Rusija. Ocjena je ista kao i prošle godine i najgora u posljednjoj deceniji, jer BiH, za razliku od država okruženja, nije ostvarila nikakav napredak na polju borbe protiv korupcije, prije svega zbog političke opstrukcije ključnih reformi, navedeno je u izveštaju Transparensi International.\nSa ocjenom 35, na skali od nula do 100, Bosna i Hercegovina je uz Albaniju sada najlošije ocijenjena zemlja Zapadnog Balkana, jer su Kosovo i Sjeverna Makedonija ostvarile određeni napredak, prvenstveno zbog procesuiranja krupnih afera i visokopozicioniranih zvaničnika, što se u BiH gotovo nikako ne dešava zbog zarobljenog pravosudnog sistema, navode iz Transparensi Internationala.\nBosna i Hercegovina, se nalazi na 110. poziciji od 180. država sa ocjenom 35. Nije ostvaren nikakav napredak u odnosu na prošlu godinu, i ovo je ponovo najgora pozicija od 2012. godine, otkako Indeks percepcije korupcije omogućava da se porede rezultati”, pojasnili su iz Transparency Internationala.\nU izvještaju objavljenom uz CPI, Transparency posebno upozorava da sve češće pojave kršenja ljudskih prava, slabljenje demokratije i jačanje autoritarnih režima dovodi do većeg stepena korupcije.\nTags: bih, korupcija, rs, transparency, zemlja


PlayStation 4 dominira evropskim tržištem sa od 70 do 90 posto učešća - PLAY!\nPlayStation 4 dominira evropskim tržištem sa od 70 do 90 posto učešća\nPrema rečima SCEE predsednika Džima Rajana, PlayStation 4 trenutno dominira evropskim tržištem kućnih konzola. Ne postoji zemlja u Evropu u kojoj PS4 ima manje od 70% udela na tržištu u odnosu na konkurenciju, a u nekima ova brojka ide čak i do 90%, istakao je Rajan.\nOn se takođe osvrnuo i na trenutnu cenu konzole, rekavši da su korisnici očigledno vrlo zadovolji onim što Sony nudi i da im nije u planu da smanjuju cenu za PS4, makar ne u skorijoj budućnosti.\nGovoreći o proteklom E3 sajmu i činjenici da su udarni naslovi na kojima radi Sony Computer Entertainment poput Uncharted 4 i The Last Guardian zakazani za 2016-u, Rajan je rekao da kompanija za predstojeću prazničnu sezonu ima veliko poverenje i u third party izdavače, istakavši Star Wars Battlefront od EA-a i Call of Duty: Black Ops 3 od Activisiona kao velike potencijalne hitove za PS4.\nRelated Items:Call of Duty: Black Ops 3, playstation 4, sce, SCEE, sony computer entertainment, Star Wars Battlefront, The Last Guardian, Uncharted


Država već 22 meseca krije najveće dužnike - Ozonpress :: internet portal\nTag: poreski duznici, spisak\nOdgovor na to kada će biti objavljena nova lista onih koji najviše duguju državi za porez juče list „Danas“ nije dobio ni od Poreske uprave, ali ni od Ministarstva finansija.\nSpisak najvećih poreskih dužnika na dan 31. decembra 2017. i pre godinu i po dana je objavljen pod pritiskom poverenika za informacije od javnog značaja koji je reagovao na pisanje i insistiranje „Danasa“.\nNovinaru tog lista je početkom februara 2018. na zahtev Poreskoj upravi da dostavi spisak najvećih dužnika u skladu sa zakonom o slobodnom pristupu informacijama od javnog značaja odgovoreno da „zbog obrade velikog broja podataka, odnosno prikupljanja podataka iz nadležnih organizacionih jedinica Poreske uprave, određujemo naknadni rok od 40 dana…“\n„Mi ovde možemo govoriti o sistemu vladanja gde se manipuliše informacijama, gde se izvrću činjenice i to postaje praksa u svim oblastima društva, života. Ovde se manipuliše istinom, istina se prikriva i imamo jedan orvelovski sistem vladanja u kom caruju konfuzija, manipulacija, protivurečnosti“, ističe Đogović za „Danas“.\n„Poreska kontrola u Srbiji je selektivna i to su upozorenja koja nam stižu sa terena. Neke firme koje imaju zaštitu na nekom višem nivou se ne kontrolišu, drugima stalno dolazi kontrola. Na to se žale privrednici, da su neki povlašćeni, nekima se gleda kroz prste, drugima ne, čak i kada postoji opravdan razlog“, napominje Rajić.\nProfesionalac 27/11/2019 u 10:54 Odgovorite\nBarem vi preskocite ovu temu.


U oktobru mesecu 2020. izdato je 2 944 gradjevinske dozvole, što je za 21,0% više nego u istom periodu prethodne godine, prema najnovijim podacima Republičkog statističkog zavoda. Od ukupnog broja dozvola izdatih u oktobru, 84,0% dozvola odnosi se na zgrade, a 16,0% na ostale gradjevine. Ako se posmatraju samo zgrade, 78,6% dozvola izdato je za stambene, a 21,4% za nestambene zgrade, dok se kod ostalih gradjevina najveći deo odnosi na cevovode, komunikacione i električne vodove (68,7%).\nPrema dozvolama izdatim u oktobru 2020. u Republici Srbiji, prijavljena je izgradnja 2 233 stanova, s prosečnom površinom od 72,4m˛. Od ukupnog broja stanova u novim stambenim zgradama, 14,8% stanova biće gradjeno u zgradama s jednim stanom, s prosečnom površinom od 140,5 m˛, a 83,1% stanova biće gradjeno u zgradama s tri stana i više stanova, i njihova prosečna površina biće znatno manja i iznosiće 58,4 m˛.\nPredvidjena vrednost radova novogradnje u oktobru 2020. iznosi 81,7% od ukupno predvidjene vrednosti radova. Posmatrano prema oblastima, najveća gradjevinska aktivnost očekuje se u Sremskoj oblasti, 35,2% od predvidjene vrednosti novogradnje, zatim slede Beogradska oblast (13,1%), Južnobačka oblast (9,5%) i Mačvanska oblast (7,5%), dok se učešća ostalih oblasti kreću od 0,3% do 4,5%.


Održan sastanak između predstavnika GROZD-a i Premijera Bosansko-podrinjskog kantona Goražde\nAktivnija saradnja sa nevladinim sektorom!\nO saradnji vladinog sektora sa nevladinim organizacijama koje djeluju na području Bosansko-podrinjskog kantona Goražde razgovarano je 15.03.2007.godine na sastanku Premijera Bosansko-podrinjskog kantona Goražde Salema Halilovića i predsjednika Centra za građanske akcije Goražde i predstavnika GROZD-a Slavka Klisure.\nPovod ovom sastanku bilo je upoznavanje sa novoizabranim najvišim kantonalnim zvaničnicima i predstavljanje aktivnosti nevladinog sektora okupljenog u GROZD-u, koji je kako je istakao Premijer Halilović veoma važan segment našeg društva, s kojim novoizabrana Vlada namjerava sarađivati radi dobrobiti svih građana.\nPremijer je podržao incijativu GROZD-a za održavanje zajedničkog sastanka sa predstavnicima svih nevladinih organizacija sa područja Bosansko-podrinjskog kantona Goraždeu prvoj polovini mjeseca aprila, te potvrdio svoje učešće na Forumu koji će GROZD organizirati krajem tog mjeseca, a na kojem će biti riječi o programu rada Vlade i saradnji sa nevladinim sektorom. Radi poboljšanja samog kvaliteta saradnje, podržano je i potpisivanje Sporazuma o projektima između nevladinih organizacija i kantonalne Vlade, po sličnom principu koji je već potpisan sa 39 općina, a dogovorena je i zajednička izrada brošure u kojoj će biti predstavljeni nosioci izvršne i zakonodavne vlasti Bosansko-podrinjskog kantona Goražde.\nNevladine organizacije ove godine, kako je istakao gospodin Slavko Klisura, daće prioritet u rješavanju problema nezaposlenosti i razvoju socijalnog sektora, i u tom segmentu očekuju punu podršku Vlade Bosansko-podrinjskog kantona Goražde, koja, prema onome što je istaknuto na sastanku, ni u kom slučaju neće izostati.


Energyobserver - NEMAČKA VLADA SVESNA ZABRINUTOSTI NVO ZBOG VIDEO-NADZORA U BEOGRADU\nNemačka vlada saopštila je da ne raspolaže saznanjima o konkretnim zloupotrebama podataka koji su dobijeni preko sistema nadzornih kamera kineske kompanije Huavej u Beogradu, ali da zna za zabrinutost nevladinih organizacija u Srbiji da bi ti podaci mogli da budu iskorišćeni protiv političkih neistomišljenika.\nU odgovoru na niz pitanja poslaničke grupe Stranke slobodnih demokrata (FDP) o tome da li je sistem video nadzora kineske kompanije Huavej u Beogradu u skladu sa standardima EU u oblasti zaštite podataka o ličnosti, koje Srbija kao zemlja kandidat za članstvo u EU mora da primeni, nemačka vlada je odgovorila da se Srbija u procesu pristupanja Evropskoj uniji obavezala na potpuno preuzimanje i primenu zajedničkih pravnih tekovina EU, i da se to neprekidno proverava.\n"Srpski parlament je u novembru 2018. usvojio novi Zakon o zaštiti podataka o ličnosti, koji je stupio na snagu u augustu 2019. i koji se u najvećoj meri orijentiše na osnovne odredbe EU o zaštiti podataka", navela je vlada u odgovoru na poslaničko pitanje koje su krajem januara postavili liberali.\nVlada je precizirala da je za sprečavanje zloupotrebe podataka u Srbiji zadužen Poverenik za zaštitu podataka o ličnosti, kome građani mogu da se obrate i koji može da podnosi krivilne prijave, ali da se, po podacima iz njegovog biroa, postupci zbog zloupotreba tih podataka često obustavljaju zbog zastarelosti, a da se presude kreću od sudske opomene do srazmerno malih novčanih kazni.\nU odgovoru, objavljenom u biltenu Bundestaga, dodaje se da je odbačeno osam tužbi koje je Poverenik podneo sudu 2017. i 2018. godine.\nPoslanici FDP su vladu pitali i kako vidi opasnost da u Srbiji dođe do zloupotrebe podataka prikupljenih sistemom kamera za video nadzor, šta misli o primedbama da bi taj sistem mogao biti iskorišćen za nadzor opozicije, i kakvi su izgledi da prikupljeni podaci dođu u posed kineskih vlasti.\n"Saveznoj vladi (Nemačke) je poznata zabrinutost koju izražavaju NVO, da bi video-nadzor napolju mogao da bude iskorišćen za nadzor demonstracija ili pojedinaca. Srpsko Ministarstvo unutrašnjih poslova je u septembru 2019. godine sačinilo zakonom predviđenu Procenu uticaja na privatnost koju je Poverenik ocenio nezadoljavajućom", navela je vlada, doajući da ne raspolaže sopstvenim saznanjima o zloupotrebama.\nNa sugestiju da postoji opasnost da informacije prikupljene preko sistema Huavej, dospeju u ruke kineskh vlasti, nemačka vlada je ukazala na kineske zakone koji kineske kompanije u zemlji i inostranstvu obavezuju da sarađuju sa službama bezbednosti svoje zemlje.\nNa pitanje koliko je u načelu upoznata s tehničkim mogućnostima sistema za video-nadzor kompanije Huavej, i konkretno s mogućnostima tog sistema u Srbiji, vlada je odogovorila da je zbog bezbednosti i interesa SR Nemačke deo odogovora klasifikovan kao poverljiv, zbog čega ne može biti objavljen u biltenu Parlamenta, već je dostupan samo poslanicima.\nNa deo pitanja o mogućnostima sistema video-nadzora u Beogradu, vlada je odgovorila ponavljajući ranije specifikacije sa internet-stranice kompanije Huavej, kao i informaciju srpskih vlasti i Poverenika za zaštitu podataka o ličnosti da je sistem kompatibilan sa softverom za identifikaciju lica i registarskih tablica, ali da za sada nije povezan s tim softverom i da se proverava zakonitost eventualne takve upotrebe.\nUz obrazloženje da je reč o poverljivoj informaciji, čije bi objavljivanje moglo "da šteti efikasnom ispunjenju zadataka savezne obaveštajne službe, a time i interesima SR Nemačke", vlada nije dozvolila ni objavljivanje dela odgovora na pitanje u kojoj je meri upoznata s tim kako MUP Srbije koristi ili planira da koristi sistem kamera u Beogradu.\nVlada je ponovila ranija objašnjenja MUP-a Srbije da sistem treba da ojača osećaj bezbednosti građana i da će podaci biti korišćeni isključivo za zaštitu života, prava i sloboda građana, zaštite imovine i podrške pravnoj državi.\nUpitana o saznanjima da li bi eventuala primena sistema Huavej unutar Evropske unije, na način kako to čini MUP Srbije, bila u skladu s pravom EU, vlada je kratko odgovorila da se principjelno ne izjašnjava o hiopotetičnim pitanjima.\nU svom podnesku poslanici FDP su u januaru podsetili da sistem "Sejf siti solušns" (Safe City Solutions) koji postavlja kineska firma Huavej, treba da omogući da se u Beogradu posredstvom oko 1.000 kamera na 800 lokacija obavlja automatska identifikacija lica, registarskih tablica vozila, predmeta, kao i analiza ponašanja snimljenih osoba.\nMinistar finansija Srbije Siniša Mali u jesen 2018. ugovor je o kupovini opreme, postavljanju i upravljanju sistemom za nadzor saobraćaja potpisao s kineskim tehnološkim gigantom Huavej.\nPočetkom 2019. prve kamere nove generacije za video nadzor postavljene su u glavnom gradu Srbije, navedeno je tada u studiji slučaja objavljenoj na sajtu Huavej. Do kraja 2020. u Beogradu bi trebalo da bude postavljeno 1.000 kamera za nadzor.\nHuavej je ujedno i ključni partner Srbije na izgradnji telekomunikacione infrastrukture za uvođenje tehnologije 5G, a srpske vlasti i Huavej razgovarali su i o mogućnosti uključivanja te kompanije u razvoj "klaud" (cloud) infrastrukture budućeg Državnog data centra u Kragujevcu. Razgovarali su i o pripemi otvaranja Inovativnog centra za digitalnu transformaciju kao Regionalnog Huavej centra za Zapadni Balkan, sa sedištem u Beogradu.\nStranka slobodnih demokrata u nemačkom Bundestagu od 2017. ima 80 poslanika i druga je po snazi opoziciona partija. FDP je članica Liberalne internacionale, a u Evropskom parlamentu je članica Saveza liberala i Demokrata za Evropu (ALDE).\n05.03.2020 · NEMAČKA


Gordana Vunjak Novaković finalistkinja Evropske nagrade za pronalazače\nInformaciju da je Gordana Vunjak Novaković nominovana objavio je Evropski zavod za patente u Minhenu.\nRad srpske naučnice i profesorke Univerziteta Kolumbija, članice SANU, koja je postala član Nacionalne akademije inženjerstva SAD, rešio je kompleksne probleme u vezi sa zamenom oštecenog tkiva. To je i opredelilo EZP da po prvi put, naučnica iz Srbije, bude finalista u kategoriji za “Životno delo”.\n– Tokom svoje naučne karijere, Gordana Vunjak Novaković dala je veliki doprinos inženjerstvu tkiva, jednom od najperspektivnijih načina za produženje ljudskog veka – rekao je Antonio Kampinos, predsednik Evropskog zavoda za patente.\n– Njena naučna inovacija, preduzetnički način razmišljanja i patentirani pronalasci nude mogućnost bezbednije rehabilitacione medicine, kod mišićno-koštanih, srčanih i plućnih stanja, otvarajući vrata novom dobu regenerativne medicine.\nOvu najcitiraniju srpsku naučnicu svih vremena, kao dete je inspirisao jedan od najvećih svetskih umova Nikola Tesla. Pokrenula je pronalaženje alternativnog pristupa u laboratorijskom uzgajanju ćelija. To je dovelo do revolucionarnog postignuća u kultivaciji tkiva za primenu u regenerativnoj medicini.\nSrpska naučnica, dve decenije se bavi istraživanjima i primenom bioreaktora, koji omogućavaju da se humana tkiva gaje u laboratoriji. Njen rad je fokusiran na inžinjerstvo ljudskih tkiva za regenerativnu medicinu, izučavanje matičnih ćelija i modelovanje bolesti. Sa svojim timom naučnika napravila je srčani mišić od matičnih ćelija koji radi kao srčani mišić odraslog čoveka, što predstavlja pravu revoluciju u medicini kakvu poznajemo, prenose Novosti.\nGordana Vunjak Novaković odlikovana je 2020. godine Ordenom Karađorđeve zvezde drugog stepena za naročite zasluge u predstavljanju Republike Srbije i njenih građana, kao i za postignute izuzetne rezultate u oblasti medicinskih nauka i biomedicinskog inženjerstva.\nVidi i: Srpska naučnica Emilija Stojanović u top 10 svetskih istraživača u košarci\nTagovi: Evropska nagrada za pronalazače Featured Gordana Vunjak Novaković srpska naučnica\nBudi uspešanKako su srpske matematičarke (opet) osvojile svet


OSNOVCI DOBILI 52 MINI-RAČUNARA | SRNA\nOSNOVCI DOBILI 52 MINI-RAČUNARA\nPELAGIĆEVO, 21. MAJA /SRNA/ - Predstavnici Ministarstva za naučnotehnološki razvoj, visoko obrazovanje i informaciono društvo Republike Srpske uručili su danas 52 mini-računara i pet mini-rutera za učenike Osnovne škole /OŠ/ "Vaso Pelagić" u Pelagićevu, u okviru projekta "1.000 za budućnost".\nSavjetnik ministra za naučnotehnološki razvoj, visoko obrazovanje i informaciono društvo Nikola Dragović izjavio je da su uručeni mini-računari četvrte generacije u skladu sa informacijama o potrebama, koje su dobili od načelnika opštine i direktora osnovne škole.\n"Ovu našu aktivnost nastavićemo i u budućnosti", rekao je Dragović.\nNačelnik opštine Pelagićevo Simo Stakić zahvalio je za donaciju Vladi Republike Srpske i resornom ministru Srđanu Rajčeviću, ističući da će ovaj vrijedan poklon osnovcima pomoći u savladavanju nastavnog gradiva.\nDirektor OŠ "Vaso Pelagić" Olga Lazić navela je da su mini-računare dobila 52 učenika iz porodica slabijeg imovinskog stanja i iz višečlanih porodica.\n"Učenicima će biti omogućeno da lakše prate nastavni plan i program", istakla je Lazićeva i zahvalila za pomoć.\nProjekat "1.000 za budućnost" Ministarstvo za naučnotehnološki razvoj, visoko obrazovanje i informaciono društvo Republike Srpske realizuje sa kompanijama "M:tel", "Prointer" i "Lanako", u 20 opština u Srpskoj.


Stručnjaci: Zajedničko tržište odlaže integracije u EU - European Western Balkans\nPODGORICA – Crnogorski stručnjaci se protive formiranju zajedničkog tržišta jer smatraju da je to politički, a ne ekonomski projekat i predstavlja, kažu, svojevrsno odlaganje integracija.\nProfesorka na Ekonomskom fakultetu i bivša ministarka evropskih integracija Gordana Ðurović za podgoričku Pobjedu kaže da je zajedničko tržište pokušaj usaglašavanja integracione dinamike u regionu, što za jedne zemlje predstavlja podsticaj integracijama, ali za druge ne.\nNaprotiv, precizira ona, za druge zemlje to znači odlaganje integracija u EU, i pokušaj pravljenja balkanskog integracionog konvoja, umesto važećeg „regata“ pristupa.\nSa njom je saglasan i predsednik Evropskog pokreta u Crnoj Gori Momčilo Radulović, koji smatra da „neko, po ko zna koji put, ponovo pokušava da oživi koncept karavanskog pristupa EU“.\nÐurović smatra da će se najbrže ostvariti standardi zajedničkog tržišta u regionu – kroz proces evropskih integracija, tako što se sve zemlje postepeno pripremaju za zajedničko (evropsko) tržište.\n“Međutim, ne treba da pre evropskog pravimo „zajedničko“ balkansko tržište”, naglašava ona.\n“Sve ostalo su veštačke zamene i kupovina vremena od pojedinih evropskih struktura koje žele da naprave privid značajnog napretka u procesu evropske integracije za sve zemlje Zapadnog Balkana, a ne samo za one koje su značajno napredovale“, kaže Radulović.\nOn dodaje da se slično pokušavalo i sa Hrvatskom, ali je ona „odlučno odbijala takva utrpavanja u torove i neizvesne grupne projekte“. I naravno, ušla u Evropsku uniju ranije od onih koji za to nisu bili spremni.\nProfesorka Ðurović smatra da je do pristupanja EU sasvim dovoljno da budemo zona slobodne trgovine zemalja regiona, kao što su bile zemlje istoka Evrope, koje su se kroz CEFTA sporazum pripremile za članstvo i tek danom pristupanja EU prestale da budu članice CEFTA sporazuma.\n“Međutim, kada govorimo preciznije, evropska perspektiva svake zemlje zavisi od ispunjavanja kriterijuma pristupanja te konkretne zemlje, a ne od njenog komšiluka. Ako Crna Gora brani poziciju da je CEFTA 2006. dovoljan okvir za regionalnu ekonomsku saradnju, to je njeno legitimno pravo i sasvim racionalan stav”, poručuje Ðurović.\nPuna saradnja u EU Lideri šest država Zapadnog Balkana trebalo bi da 12. jula na Samitu u Trstu usvoje nacrt akcionog plana koji sadrži mere u cilju stvaranja zajedničkog ekonomskog područja na inicijativu Ekonomske komisije.\n“Ali, do pune saradnje ipak mora doći unutar Evropske unije, jer se takav eksperiment nije sprovodio kada su u pitanju zemlje Centralne i Istočne Evrope, pa zaista ne vidim razloga, zbog čega bi sada trebalo ulaziti u takvu neizvesnu i nejasnu avanturu”, ističe on.\nDakle, kako kaže, stav Crne Gore treba da bude jasan i određen – ekonomska saradnja da, nejasni politički eksperimenti ne.\n“To znači da mi treba da nastavimo da pružamo pomoć i saradnju svim susedima koji su iza nas u procesu integracije, ali da ne treba da žrtvujemo svoju poziciju i napredak zarad nejasnih kolektivističkih projekcija”, zaključuje Radulović.\nAleksandar VučićCEFTACrna GoraGordana ĐurovićJohanes Hanzajedničko tržišteZapadni Balkan


Finansijsko savetovanje-bankarstva(pravna lica)\nKompanija MicroFinance Consulting svojim klijentima pruža savetovanje iz oblasti bankarstva, odnosno finansijsko savetovanje prilikom odabira bankarskog proizvoda – odabira banke, odabira vrste bankarske usluge , namene istog, dužine tranja bankarske usluge – ročnosti, dinamike vraćanja pozajmljenih sredstava i sl.\nUkoliko Vam je potrebna stučna pomoć u odabiru banke, pojašnjenje usluga (bankarskih proizvoda) koja banka nudi, kod koje banke su najpovoljniji uslovi, odabir bankarskog proizvoda, pozovite nas i zakažite svoj sastanak!\nS obzirom na to da smo se tokom 2020. godine suočili sa globalnom pandemijom COVID 19, mnogi sektori u bankama promenili su svoj način rada. Zaposleni u bankama imali su mogućnost da svoje poslovne aktiivnosti obavljaju izvan poslovnog prostora banke odnosno, u svom privatnom okruženju, opredelili su se za takav način rada. Poslovne banke bile su jedne od prvih institucija koje su počele da primenjuju ovakvu metodu rada, sa kojom su nastavili tokom 2021. godine.\nMogućnost rada od kuće smanjio je mogućnost protoka informacija od strane zaposlenih u bankama ka zainteresovanim klijentima. Umanjena je korisna uluga bankarskog savetovanja usled promene radnog okruženja zaposlenih u bankama, odnosno neobavljanja poslovnih aktivnosti bankara u filijalama i ekspoziturama. Privrednicima je dolazak do adekvatnih informacija o najboljem izboru bankarskog prizvoda, mogućnostima i načinima zaduživanja, odnosno korišćenja bankarske usluge, u toku prethodne i ove godine značajno smanjen. Naime, trenutno veoma mali broj bankarskih službenika, odnosno kreditnih savetnika je fizički prisutno u prostorijama banke, a kod kojih bi privrednik mogao da zakaže sastanak i dobije informacije o kreditima. Direktna komunikacija koja se odvija “face to face” a ne telefonskim putem daje veće mogućnosti i bolje razumevanje “šta je druga strana htela reći”. Skraćivanje razgovora i za bankara, nepotrebno vođenje i objašnjavanje ponekad može da bude kontraproduktivno za Vas kao potencijanog korisnika usluge. Možda ćete zbog manjka informacija ili nerazumevanja toga “šta je bankar hteo da kaže” doneti pogrešnu odluku zbog pogrešnog izbora ili banke ili usluge koju planirate da koristite.\nPrilikom donošenja odluke o vrsti i načinu zaduživanja zainteresovana lica žele da se dobiju savet od strane stručnog lica koje ili radi na određenim pozicijama u bankama, ili drugim finansijskim isntitucijama, međutim sve češće zainteresovani privrednici nisu u mogućnosti da sa takvim licem stupe u kontakt u samoj banci, odnosno vrlo često prilikom pozivanja banke telefonskim putem potencijani klijent bude preusmeren na Call centar, koji s obzirom da svoj delokrug rada nije u mogućnosti da pruži detaljnije i opširnije informacije o traženoj bankarskoj usluzi, odnosno nisu u mogućnosti da pruže odgovore na specifična pitanja, već se isključivo baziraju na uopšetene informacije. Ukoliko želi više informacija, potencijalnom klijentu, odnosno pozivocu budu date instrukcije za pristup sajtu, na kome sam mora da istražuje o mogućonstima zaduženja. U navedenoj situaciji privrednici mogu biti suočeni sa nizom stučnih termina I iskazanih pokazatelja koji im ne olakšavaju donošenje odluke, već samo dovodi klijenta do novih nerazjašnjenih pitanja.\nNaš cilj je da privrednicima omogućimo savetodavne usluge koje su u mogućnosti da dobiju i kod poslovnih banaka ili drugih finansijskih institucija, čije usluge planiraju da koriste, s tom razlikom što smo mi u mogućnosti da izdvojimo vreme i da damo pojašnjenja na sve naše predloge i sugestije, posmatrajući poslovanje svih banaka i usluga koje nude a sa druge strane savetovanje dajemo na osnovu potrebe samog klijenta.\nSvrha finansijskog savetovanja iz oblasti bankarstva je pomoć privrednicima da izaberu adekvatnu bankarsku uslugu i poslovnu banku kod koje mogu da se zaduže po najpovoljnijim uslovima, odnosno pod uslovima koji u najvećoj meri odgovaraju planiranim poslovnim aktivnostima. Veoma je važno pravilno izabrati vrstu bankarskog proizvoda, a koji je u skladu sa Vašim potrebma i ciljevima, odnosno potrebno je uskladiti zaduženja sa Vašim poslovanjem i tokovima novca.\nNajčešći bankarski proizvodi koje koriste privrednici su:\nDugoročni krediti za obrtna sredstva\nKrediti iz garantne šeme\nNaša kompanija može da Vam pruži odgovore na sva pitanja, a kao najčešće postavlljena od strane naših klijenata izdvojili smo sledeće:\nKoje uslove treba da ispuni moja kompanija da bi imala mogućnost da se zaduži?\nU kojoj valuti je najbolje uzeti zajam?\nUkoliko je moja firma u prethodnom periodu bila zadužena, da li to ima uticaja na novo zaduženje?\nKako da pravilo izabaremo vreme trajanja kredita – ročnost kredita i vrstu kredita?\nProjektno finansiranje – kako obezbediti novac za izgradnju?\nKompanija je imala blokadu u prethodnih 5 godina, da li postoji mogućnost da dobijemo kredit?\nKoja je razlika između revolving i kredita za obrtna sredstva?\nNa koji način se vrši obezbeđenje kreditnog zaduženja ( hipoteka, jemstvo i sl.)?\nPotpisujemo ugovor sa velikom kompanijom , kako da obezbedimo bankarsku garanciju za ugovoreni posao i koji su uslovi?\nKako da prodam potraživanja koje ima moja kompanija da bih obezbedio dodatna novčana sredstva?\nPokrenuo sam sopsrveni biznis, potrebna su mi dodatna sredstva iz Start up kredita, koliko dugo moja firma mora da posluje da bih mogao da se zadužim?\nFinansijsko savetovanje iz oblasti bankarstva za pravna lica podrazumeva i savetovanje za prevazilaženje specifičnih situacija kojima je izložena Vaša kompanija, a za koje niste sigurni da li imaju negativan uticaj na mogućnost zaduženja kod određene finansijske institucije.\nTakođe, na našen sajtu imate mogućnost izračunavanja mesečnih anuiteta (rata) po kreditu, kao i ukupnog iznosa glavnica i kamate. U nasatvku tekstva nalazi se link koji Vas vodi na kreditni kalkulator. Kliknite ovde\nSagledavanje potreba svakog privrednika ponaosob predstavlja osnov za realizaciju istih. Kod nas možete zakazati sastanak i na jednom mestu dobiti sve neophodne informacije o mogućnostima i načinu realizacije kredita kod banke ili druge finansijske institucije.


“Centar dosije” koji otkriva korupciju ruskih zvaničnika sve češće u centru pažnje\nPoverljivi podaci nekoliko ruskih državljana na visokim pozicijama procurili su u prethodna tri meseca i pojavili se na internetu, zahvaljujući novom projektu nekada najbogatijeg čoveka u Rusiji Mihaila Hodorkovskog.\nHodorkovski je u novembru osnovao “Centar dosije”, sa sedištem u Londonu, koji podatke o sumnjivim i koruptivnim aktivnostima ruskih zvaničnika prikuplja od anonimnih izvora, unakrsno ih proverava i šalje medijima, navodi AP. Prema rečima nekadašnjeg ruskog oligarha, podaci koje Centar dobija ne odnose se samo na slučajeve korupcije na visokom nivou, već i na “nelegalne pokušaje Kremlja da utiče na zapadno javno mnjenje i na zapadne političare”. S curenjem svojih tajni nedavno su se suočili zvaničnik ruskog Ministarstva unutrašnjih poslova čiji su mejlovi objavljeni u aprilu, dok je britanski “Gardijan” ovog meseca izneo detalje o investicijama bivšeg zvaničnika Kremlja u američki energetski sektor. U javnost su prošle nedelje procurile i veze s visokim ruskim zvaničnicima ruske advokatice Natalije Veselnickaje, poznate po tome što se tokom izborne kampanje u SAD 2016. sastala sa sinom tadašnjeg predsedničkog kandidata, a sada američkog predsenika Donalda Trampa. Hodorkovski je u prošlonedeljnom intervjuu rekao da će biti još objava i da u Centru “nema nestašice materijala” koji se obrađuje. On je sada za AP naveo da je Centar, koji on sam finansira, nastao iz frustracije zbog nemoći istraživačkog novinarstva da dovede do stvarnih promena u Rusiji kojom već više od 18 godina dominira njegov veliki neprijatelj, predsednik Vladimir Putin. Iako na prvi pogled aktivnosti “Centra dosije” podsećaju na rad platforme “Vikiliks” Džulijana Asanža, zaposleni u organizaciji Hodorkovskog ne prihvataju bilo kakvo poređenje. Hodorkovski navodi da je njegova grupa suštinski različita od “Vikiliksa”, jer odbacuje neselektivno objavljivanje procurelih informacija i bavi se onim podacima koji bi jednog dana mogli da dovedu do pokretanja sudskog procesa. “Naša ambicija nije da prosto objavljujemo informacije, već da koristimo materijal koji se odnosi na uzan krug oko Putina i njegovih saveznika kako bi im bilo suđeno u Rusiji”, rekao je Hodorkovski. Centar sebe opisuje kao istraživačku jedinicu, a na njegovom sajtu nalazi se interaktivni dijagram uzajamno povezanih ruskih zvaničnika koji su opisani kao “glavni korisnici” ruskog koruptivnog sistema.\nInače, Hodorkovski je bio najbogatiji čovek u Rusiji pre nego što je osuđen zbog utaje poreza 2005. godine, a taj proces mnogi vide kao osvetu Kremlja zbog političkih ambicija nekadašnjeg milijardera. Putin ga je pomilovao 2013. godine, ali neprijateljstvo među njima je ostalo. Hodorkovski je napustio Rusiju odmah po izlasku iz zatvora i sada iz inostranstva podržava niz nevladinih organizacija u Rusiji, dok vlasti u Moskvi i dalje vode više istraga protiv njega.\nVlast ima komisiju za neodgovornost i namirenjeTači: Nema razgovora o podeli Kosova, ali biće korekcije granica


Vučić sumirao rad SNS-a - Radio televizija Pančevo\n25. septembra 2018. 25. septembra 2018. 0533\nNikad neću da stavljam žig na čelo srpskog naroda da bih se nekome dopao, štitiću srpski narod uvek i svuda, jer to je moj posao, poručio je večeras predsednik Srbije i lider SNS Aleksandar Vučić, na Sednici Glavnog odbora SNS. Na sednici je govorio o otvarenim rezultatima, Kosovu i Metohiji, kao i proslavi desetogodišnjice stranke.\nPredsednik Srpske napredne stranke Aleksandar Vučić na sednici Glavnog odbora prisetivši se kako je bilo na početku rekao je da su nakon pobede predsednika Nikolića i formiranja koalicione Vlade sa Socijalističkom partijom Srbije uspeli da stabilizujemo situacjiu u zemlji. Dodajući da je malo ko imao vere i poverenja i da su i oni bili skeptični u postavljlene ciljeve.\nSnovi su bili veliki, podvukao je Vučić. Uprkos tome što se oni retko ostvaruju, kaže da su oni na putu ka njihovom ostvarenju.Od 2014. kada su dobili poverenje naroda, Srbija kreće u značajne reforme. Situaciju u našoj zemlji uporedio je sa velikom Rusijom, ističući da i Putinu nije bilo lako da ostvari penzione reforme.\nPredsednik naprednjaka kazao je da su smanjili nezaposlenost, ali i da su počeli da grade fabrike i dovode investitore. Kao primer naveo je Novi Sad u kome nije otvorena fabrika 40 godina.\nVučić je zaključio da ukoliko želimo da nastavimo ovim putem moramo da obezbedimo ugled Srbije u svetu. U dosadašnjem radu, rekao je, uspeli smo zato što smo svima stavili do znanja da je Srbija nezavisna, suverena i slobodna zemlja. Na kraju je zaključio da moramo da radimo mnogo više kao i da sebe menjamo ako želimo da opstanemo i nastavimo putem pobede.\nProgram poslovanja “Urbanizma” na sednici Veća\nUdruženje “Makedonium” obeležilo Svetog Klimenta\nAnalitičar Radun: Južni Banat, nakon decenija razaranja, na putu razvoja!


Beograd grad mogućnosti\nGradonačelnik Beograda Zoran Radojičić izjavio je da pametni gradovi koriste savremene tehnologije za unapređenje kvaliteta života građana u metropolama i rešavanje izazova kao što su saobraćajne gužve ili komunalni problemi i da je njegov cilj da i Beograđani osete taj boljitak u svakom segmentu života.\nIzvor: FoNet, eKapija\n"Smart siti" rešenja, na kojima grad uveliko radi, obuhvatiće na prvom mestu rešavanje saobraćajnih gužvi, promociju pešačenja, biciklizma i javnog prevoza, rekao je Radojičić za eKapiju.\nDa bismo imali pametan grad, po meri svojih građana, ne smemo svu pažnju da usmerimo samo na uvođenje tehnologije, senzora i interneta, već je pre svega potrebno da imamo realnu viziju razvoja grada i da postavimo specifične ciljeve pametnog urbanog razvoja, kazao je Radojičić.\nOn je istakao da je važno da i da snažnije stimulišemo inovacije, da stvaramo pozitivnu klimu za razvoj ideja i privlačenje novih investitora.\nUverio sam se da je Beograd u tom smislu grad impresivnih mogućnosti i vrlo složenih i ozbiljnih izazova, a mnogi projekti, poput „Beograda na vodi”, pešačkih i biciklističkih staza i garaža rade se po principima pametnih gradova, ukazao je Radojičić.\nOn je najavio da se počinje sa primenom „pametnog” rešenja za saobraćajne gužve, jer će se primeniti sistem za upravljanje saobraćajem po zonama, koji će omogućiti da se vozila usmeravaju u zavisnosti od gužvi, kao i da ima više zelenih talasa.\nReč je o trogodišnjem projektu, što znači da ćemo 2021. godine imati zaokružen Adaptibilni zonski sistem upravljanja saobraćajem na oko 300 raskrsnica sa semaforom, precizirao je Radojičić.


Novi sjaj kule na Gardošu - Gradjevinarstvo.rs\nZemunski monument – Milenijumska kula na Gardošu, zvanično je predstavljen posle renoviranja dvorišta, prilaza i parkinga. JKP „Zelenilo Beograd“ je takođe uredilo plato i prostor za odmor, posadilo travu i olakšalo prilaz spomeniku. Kulu je obišao i gradonačelnik Beograda Siniša Mali, zajedno sa predsednikom opštine Zemun Dejanom Matićem i gradskim sekretarom za komunalne i stambene poslove Ninom Jandrić.\n- Ovaj ambijent je sada mnogo lepši, atraktivniji i na mnogo bolji način prezentuje istoriju i svoj značaj za kulturu grada Beograda – istakao je Mali i dodao da je u planu i restauracija bedema oko same kule.\nSređivanje spomenika kulture\nGradonačelnik srpske prestonice Siniša Mali istakao je bitnost spomenika kulture u gradu, naglasivši završeno renoviranje kuće vojvode Stepe u Kumodražu i dom Jevrema Grujuća, koji će od sledeće godine biti prvi privatni muzej u prestonici.\nZelenilo, biljke, sađenje Sanacija i rekonstrukcija


24sata.info - Zdravko Čvoro: Srpske vlasti nisu protjerale muslimane sa Pala 9. aprila 1992. godine\nZdravko Čvoro: Srpske vlasti nisu protjerale muslimane sa Pala 9. aprila 1992. godine\nAutor A. A. 04. 06. 2014. • 17:57\nČvoro, koji je bio predsjednik Izvršnog odbora na Palama, pred Haškim tribunalom je rekao da su srpske vlasti najprije pozvale paljanske muslimane da ostanu, ali su 18. aprila udovoljile njihovom zahtjevu i potom organizovale odlazak muslimanskog stanovništva uz policijsku pratnju.\nZdravko Čvoro, svjedok odbrane na suđenju bivšem generalu Vojske Republike Srpske Ratku Mladiću, izjavio je danas da srpske vlasti nisu protjerale muslimane sa Pala 9. aprila 1992, nego da su oni zatražili dozvolu da odu u Sarajevo zbog straha od osvete za stradanje Srba na drugim mjestima.\nOdgovarajući na pitanja sudija, Čvoro je potvrdio da su odluku opštinskih vlasti muslimani "shvatili kao da moraju da idu", napominjući da je on nastojao da muslimanskim mještanima objasni da ne moraju otići.\nOn je rekao da je neke Srbe, koji su odluku vlasti shvatili kao dozvolu da upadaju u kuće i stanove muslimana, policija brzo uhapsila, prenose beogradski mediji.\nČvoro, koji je bio i predsjednik opštinskog kriznog štaba, nije opovrgavao da su srpske vlasti u Sarajevo sprovele 400 muslimana koji su na Pale bili dovedeni iz Bratunca.\n"Smatrali smo se odgovornim da ih na neki način zaštitimo i obezbijedimo", rekao je Čvoro, dodajući da ne zna zašto su dovedeni, niti ko ih je doveo.\nOn je izjavio da je krizni štab zbog toga protestovao kod tadašnjeg predsjednika Republike Srpske Radovana Karadžića, koji je, prema riječima Čvore, odgovorio da muslimanima "ne smije dlaka s glave faliti, te da u najkraćem roku moraju biti upućeni gdje pripadaju - u Sarajevo".\nSvjedok odbrane je odbijao da na suđenju te ljude nazove zarobljenicima, ističući da ih srpske vlasti nisu zarobile, ali da ti ljudi nisu smjeli slobodno da se kreću jer bi to bilo veoma rizično.\nČvoro je jutros odgovarao na pitanja tužilaca, a glavni iskaz u odbranu Mladića dao je 30. maja.\nMladićevi advokati sutra će pred sudije izvesti svog sljedećeg svjedoka.


Stres utiče na imunitet dece – Super beba\nStres utiče na imunitet dece\nStresna iskustva kod male dece mogu da utiču na njihovo zdravlje i posle razrešenja stresne situacije.\nIstraživači na Univerzitetu Viskonsin Medison pregledali su učinak stresnih događaja na dečji imuni sistem i utvrdili da on nije potpuno razvijen pri rođenju, zbog čega uticaji iz okoline u ranim fazama razvoja ostavljaju posledice na imuni sistem dece.\nProcena grupe adolescenata sa istorijom fizičkog zlostavljanja i stresne atmosfere u porodičnom domu otkrila je da su ta deca imala viši nivo protivtela na virus herpesa simpleksa tip 1(HSV-1), što je upućivalo na to da je njihov imuni sastav kompromitovan.\nOko dve trećine populacije u Americi ima u sebi taj virus, koji uzrokuje mehuriće i kraste u području usana.\nPojedinci sa zdravim imunim sistemom u mogućnosti su da drže taj virus pod kontrolom i retko imaju simptome, dok osobe sa oslabljenim imunim sistemom imaju problema sa odupiranjem virusu i proizvode protivtela na virus.\n“Čak i ako se promenila okolina deteta, fiziološki su oni i dalje odgovarali na stres”, izjavio je Set Polak, stariji autor i profesor psihologije i pedijatrije na Univerzitetu Viskonsin Medison dodajući da “to može da utiče na njihovo učenje, ponašanje i imuni sistem koji je značajno povezan sa zdravljem te dece”.


Predstavljen Priručnik za identifikovanje prekograničnih projekata održivog planinskog turizma | Radio Magnum 103 MHz\nHome / Vesti / Predstavljen Priručnik za identifikovanje prekograničnih projekata održivog planinskog turizma\nU Negotinu je održana konferencija za štampu na kojoj je predstavljen Priručnik za identifikovanje prekograničnih projekata održivog planinskog turizma. Kroz realizaciju projekta „Carpathians Connects“, na osnovu izrađenih dokumenata i analiza na sastancima i debatama, definisani su prioritetni koraci aktera u planinskom turizmu koji se ogledaju u identifikaciji, pripremi i realizaciji zajedničkih prekograničnih projektata iz oblasti planinskog turizma.\nPrekogranični projekti u planinskom turizmu su veoma specifični i za njih postoji veoma malo izvora finansiranja ili neke druge podrške. Fondovi Evropske unije su u ovom trenutku jedini realni izvori podrške ovakvim inicijativama i projektima. Zbog toga je i pripremljen “Priručnik za identifikovanje prekograničnih projekata održivog planinskog turizma”, koji je uglavnom usmeren ka EU fondovima i njihovim principima i uobičajenim pravilima. Priručnik je koncipiran u odnosu na pretpostavljene, potencijalne otvorene pozive za podnošenje projekata iz oblasti planinskog turizma u nekom od Programa transgranične ili prekogranične saradnje.\nU ovom Priručniku (obzirom da je akcenat na korišećenje EU fondova u prekograničnoj saradnji) prekogranična saradnja se posmatra kao saradnja zemalja članica Evropske unije, zemalja koje imaju status kandidata i zemalja koje imaju status potencijalnih kandidata za članstvo u EU. Regionalna i teritorijalna saradnja podrazumeva podršku aktivnostima između zemalja koje dele zajedničku granicu, a zarad dostizanja ciljeva i donošenju pozitivnih promena. Prekogranična saradnja koju finansijski podržava EU nastala je na temeljima principa EU da granica bude tačka spajanja a ne tačka razdvajanja. Zbog svega navedenog je i nastao ovaj Priručnik.\nOn pruža mogućnost svakom zainteresovanom da uloži svoje vreme i sazna više o prekograničnim programima preko kojih se finansiraju projekti za razvoj planinskog turizma. Priručnik će biti od koristi: – Predstavnicima vlasti koje se bave planinskim turizmom u karpatskom prekograničnom području, – Institucijama i organizacijama koje posluju u oblastima životne sredine i turizma, – Profesionalcima koji se bave održivim turizmom i srodnim sektorima. Ovaj Priručnik daje smernice za kretanje od početne ideje za neki projekat, preko konkurisanja za EU fondove i realizacije, do zatvaranja projekta i povraćaja utrošenih finansijskih sredstava.Korisnici ovog priručnika će imati najbolji učinak ako svoje vreme opredele ka što većem angažovanju prema datim savetima.


redakcija September 17, 2019\t0 Komentara\nSvim zaposlenima, bez obzira na to da li još rade u kompaniji ili ne, od 25. septembra do kraja 2019. godine u četiri mesečne rate isplatiće se nezastareli troškovi od 1. maja 2016. godine do 31. decembra 2018. godine sa pripadajućom zakonskom kamatom.\nOvo je danas saopšteno iz poslovodstva kompanije „Gorenje“ u Valjevu koja posluje u sastavu kineske kompanije „Hajsens“. Time će biti samo delimično ispoštovani zahtevi Asocijacije slobodnih i nezavisnih sindikata „Gorenje“ i Samostalnog sindikata metalaca Srbije.\nOni traže povlačenje sporazuma o isplati putnih troškova i povećanje zarada za 15%. To su neki od zahteva zbog kojih je juče oko 600 radnika prve smene, od 1.700 koliko ih je zaposleno, obustavilo rad u četvoročasovnom trajanju. Zahtevi su jasni, rekli su, jer nam nisu isplaćeni obračunati putni troškovi za period od 1. jula 2016. godine do 31. decembra 2018. godine, naknada za uslove rada od 5.000 dinara i razlike u platama za sve zaposlene koje im pripadaju po Zakonu o radu. Zahtev se odnosi i na povećanje plate svim zaposlenima za 15%, izgradnja restorana za ishranu i isplata drugog dela regresa u visini od 12.000 dinara.\nPoslodavac je najavio mogućnost povećanja zarada nakon sumiranja poslovnih rezultata za period januar-novembar ove godine i najavio da je u izradi nova sistematizacija radnih mesta u čemu će učestvovati i predstavnici sindikata. Biće ispunjen zahtev za otvaranje restorana za ishranu u vidu kantine koji će uskoro početi sa radom, a svi zaposleni će dobijati nakanadu za topli obrok.\nPredstavnici sindikata u onome što smo saznali u razgovoru sa njima su samo delimično zadovoljni saopštenjem poslovodstva kompanije kojima su dali rok od dve nedelje da se izjasne o njihovim zahtevima. U zavisnosti od odgovora preduzimaće dalje mere u vidu organizovanja štrajka u dužem trajanju.\nNaravno, poslovodstvu „Gorenja“ koje kontinuirano vodi socijalni dijalog stalo je da se ovi nesporazumi otklone kako bi mogli brže da ostvaruju ambiciozne poslovne planove. Po toj odgovornosti „Gorenje“ i “Hajsens“ su , bar, poznati.\nTags: gorenje, radnici, štrajk, sundikat, valjevo


MMF: Prognoza rasta za Srbiju 2,5 odsto BDP-a umesto 1,8 - Nova Borba\nDžejms Ruf/ Foto: novosti.rs\nMMF: Prognoza rasta za Srbiju 2,5 odsto BDP-a umesto 1,8\nDžejms Ruf izjavio je da će MMF sa vladom Srbije o mogućem povećanju plata u javnom sektoru i penzija razgovarati krajem godine, kada dođe na red razgovor o budžetu za 2017, kao i da sada to nije bila tema razgovora.\nMeđunarodni monetarni fond je još jednom povećao prognozu rasta bruto domaćeg proizvoda (BDP) Srbije za 2016. godinu na 2,5 odsto sa prethodno predviđenih 1,8 procenata.\nProcena je da će inflacija u ovoj godini dostići 1,3 odsto.\nOvo je drugi put u dva meseca da MMF podiže prognozu rasta srpske privrede, budući da je to već učinio u aprilu kada je korigovao svoju procenu naviše za 0,05 procentnih poena, na 1,8 procenata.\n"Sada očekujemo da će u 2016. godini realan rast BDP-a iznositi 2,5 procenata, a inflacija 1,3 procenta", saopštio je danas šef Misije MMF-a, Džejms Ruf, na kraju posete Beogradu, organizovane povodom razgovora o četvrtoj i petoj reviziji stand-by aranžmana (SBA) iz predostrožnosti koji je Srbija sklopila sa MMF-om.\n"Dobri rezultati ekonomskog programa Srbije se nastavljaju", naveo je Ruf, ističući da ekonomski rast jača, podržan značajnim investicijama i povećanjem neto izvoza.\nPrema njegovim rečima, inflacija je ostala na niskom i stabilnom nivou, mada ispod cilja, zbog uvoznih cena i cena prehrambenih proizvoda koje su bile niže od očekivanih.\nEksterni deficit bilansa tekućih transakcija opada zahvaljujući, kako je rekao, značajnim izvoznim rezultatima.\nRuf: Dobra ocena Srbiji, očekujemo potvrdu do kraja avgusta\nŠef Misije MMF za Srbiju izjavio je da je nakon ove posete postignut dogovor na nivou tima vezano za četvrtu i petu reviziju aranžmana.\n"Sa tehničko vladom i NBS imali smo dobre razgovore i postignut je dogovor na nivou tima za politike koje su neophodne da se realizuju da bi se završile četvrta i peta revizija aranžmana", rekao je Ruf na zajedničkoj završnoj konferenciji u vladi Srbije.\nPotvrđeno je i da je Srbiji na raspolaganju još 147 miliona dolara od MMf-a, ali da vlada ne planira da povlači ta sredstva.


Važna informacija za roditelje iz Banjaluke: Šta uraditi kada je dijete bolesno nedjeljom, državnim praznikom ili neradnim danom? | Banja Luka 24 sata\nHome Vijesti Važna informacija za roditelje iz Banjaluke: Šta uraditi kada je dijete bolesno...\nVažna informacija za roditelje iz Banjaluke: Šta uraditi kada je dijete bolesno nedjeljom, državnim praznikom ili neradnim danom?\nVažno je istaći da dijete može biti registrovano u Poliklinici i u pedijatrisjkim albulantama koje imaju potpisan ugovor sa Fondom zdravstvenog osiguranja RS.\nNedavno je i jedna majka iz Banjaluke na društvenoj mreži Facebook napisala svoje neugodno iskustvo kada je odvela bolesno dijete na pregled u Polikliniku, jer u to vrijeme nije radila pedijatrijska ambiulanta gdje je dijete registrovano. Mnoge majke se slažu da neugodna iskustva ovakvim situacijama nisu rijetkost, pa samo kontaktirali Fond zdravstvenog osiguranja da kažu koja je procedura u ovim okolnostima.\nDarija Filipović – Ostojić, portparolka Fonda zdravstvenog osiguranja kaže da u slučajevima kada djetetu zatreba hitna medicinska pomoć, odnosno neodložna zdravstvena zaštita, u periodu kada ne radi pedijatar kod kojeg je dijete registrovano (neradni dani, tokom noći i slično), prva adresa jeste služba hitne medicinske pomoći.\nNaime, Fond zdravstvenog osiguranja RS ugovara hitnu medicinsku pomoć za sve stanovništvo, i za osigurane i neosigurane građana. Prema tome, ako nekome zatreba hitna medicinska pomoć, nebitno je gdje je osiguranik registrovan, u kojem timu porodične medicine ili kod kojeg pedijatra, jer ovaj vid zdravstvene zaštite FZO RS obezbjeđuje čak i za neosigurane građane.\n“U slučajevima da se desi da ljekari hitne pomoći procijene da se ne radi o hitnoći, dešava se da upute dijete i dežurnom pedijatru u domu zdravlja. Fondu se do sada niko nije žalio da je pedijatar iz doma zdravlja odbio da pregleda dijete iz razloga jer dijete nije njihov pacijent, odnosno jer je registrovano kod pedijatra u privatnoj ustanovi”, kaže za BUKU Darija Filipović – Ostojić.\nDodaje da u slučaju da se eventualno desi da se za dijete naplati pregled u domu zdravlja, jer dijete nije registrovano kod njihovog pedijatra, te samim tim za to dijete dom zdravlja ne dobija ni novac od Fonda, roditelji mogu da podnesu Fondu zahtjev za refundaciju troškova.\n“U slučaju da osiguranici dožive bilo kakvu neprijatnost u zdravstvenoj ustanovi, neljubaznost od strane osoblja i slično, oni mogu da se žale rukovodstvu ustanove koje je nadležno za organizaciju rada doma zdravlja. U slučaju kršenja prava osiguranih lica, ili za bilo koju informaciju iz obaveznog zdravstvenog osiguranja, osiguranici mogu da se obrate i zaštitnicima prava osiguranih lica koji rade u svim poslovnicama Fonda”, pojašnjava Darija.\nZaštitnike osiguranici mogu da kontaktiraju putem telefona (telefoni svih zaštitnika su dostupni na sajtu Fonda, a broj Odsjeka za zaštitu prava osiguranih lica je 051 249 238) ili putem mejla: zastitnik.prava@zdravstvo-srpske.org, ili da ih kontaktiraju lično u poslovnicama Fonda.\n“Takođe, ukoliko osiguranici smatraju da je povrijeđeno njihovo pravo iz zdravstvenog osiguranja, mogu da u poslovnicama Fonda popune obrasce prijave povrede prava, a naš Sektor za zdravstvo i kontrolu će provjeriti sve navode i obavijestiti osiguranika o rezultatima kontrole”, ističe ona.\nIz FZO RS podsjećaju da je još prije nekoliko godina, u cilju poboljšanja kvaliteta i dostupnosti zdravstvene zaštite, FZO za djecu do 6 godina omogućio da se registruju kod izabranog pedijatra i da na taj način djeca pedijatru odlaze direktno, bez uputnice porodičnog ljekara.\nDijete se može registrovati u bilo kojoj zdravstvenoj ustanovi koja ima ugovor sa Fondom, javnoj ili privatnoj, i sa zdravstvenom knjižicem ostvaruje jednaka prava.\nTakože ističu da je važno da se djeci do 15 godina uvijek ovjeri zdravstvena knjižica, bez obzira da li su za roditelja preko kojeg je dijete prijavljeno na osiguranje uplaćeni doprinosi, jer Fond nastoji da obezbijedi da djeci uvijek bude dostupna zdravstvena zaštita.\nIsto tako, djeca do 15 godina ne plaćaju participaciju, odnosno njihovu zdravstvenu zaštitu u potpunosti finansira FZO RS za sve usluge koje spadaju u obavezno zdravstveno osiguranje.


U toku proširenje saobraćajnice u ulici Ferida Srnje u Švrakinom Selu - Akta.ba\nU toku proširenje saobraćajnice u ulici Ferida Srnje u Švrakinom Selu\n09.10.2019. 08:33 / Izvor: Akta.ba\nU okviru programa redovnog održavanja cesta, izradi i obnovi saobraćajne signalizacije na lokalnim i nekategorisanim cestama na području općine Novi Grad u toku su radovi na proširenju kolovoza u dijelu ulice Ferida Srnje u naselju Švrakino Selo koja je od velikog značaja za šire područje ovog naselja.\nRadi se veoma uskoj, strmoj i prometnoj ulici koja se prostire od ulice Safeta Hadžića do ulice Turkušići, gdje tokom padavina dolazi do ispiranja bankine koja je ugrožavala odvijanje saobraćaja i začepljala odvodne šahtove u ulici Safeta Hadžića.\nRadovi se izvode od spoja sa ulicom Sulejmana Paćariza Hodže broj 3, gdje se vrše iskopi i pripreme za proširenje ceste koja će biti proširena na minimalnu širinu od 4,5 metra i postavljanja novih ivičnjaka. Nakon toga uslijedit će sanacija oštećenja na kolovozu, izdizanje poklopaca šahtova i slivničkih rešetki na nivo kolovoza, kao i rješavanje problema površinskih voda, a planirana je i izgradnja potpornog zida.\nRealizaciji projekta pristupilo se na osnovu zahtjeva Mjesne zajednice „Švrakino Selo - 2“ i mišljenja stručno - tehničkog nadzora o potrebi hitnog djelovanja, a koji je utvrdio da širina kolovoza na pojedinim mjestima ne zadovoljava minimalnu širinu za sigurno odvijanje saobraćaja, kao i kretanje pješaka.\nImajući u vidu navedene činjenice, Općina Novi Grad Sarajevo pristupila je realizaciji navedenih radova kako bi se osigurala bezbjednost odvijanja saobraćaja, ali i stvorili uslovi za zimsko održavanje ceste.


Ford ugasio prodaju C-Max modela u Evropi - Otkup Polovnih Automobila\nPočetna / Blog / Ford ugasio prodaju C-Max modela u Evropi\nAmerički proizvođač automobila Ford potvrdio je letošnje spekulacije i od ove godine zvanično obustavio prodaju svog popularnog modela miniven (MPV) C-Max na evropskom tržištu. Ford je proizvodio C-Max i njegovu varijantu sa sedam sedišta Grand C-Max u pogonu u nemačkom Salruisu gde pravi i evropski Focus.\nZbog čega Ford obustavlja prodaju C-Max modela?\nRazlog zbog kojeg je obustavljena prodaja krije se u činjenici da u poslednje vreme na evropskom, ali i na svetskom tržištu, vlada veliki porast interesovanja kupaca za krosover i SUV modelima, a s druge strane opada potražnja za MPV modelima. Iz tog razloga Ford je još pre godinu dana zamenio B-Max potkompaktnim krosoverom EcoSport koji se pravi u rumunskom gradu Krajovi.\nOsim pada potražnje, Ford je ugasio C-Max i zbog toga što se ne isplati unapređivanje modela kako bi se ispunili novi ekološki standardi. Prodaja ovih modela je u Americi na daleko višem nivou, nego što je to slučaj u Evropi. Prema navodima ove kompanije, od 2012. do 2016. godine u SAD je prodato skoro 36.000 primeraka C-Max modela, dok je na starom kontinentu taj broj višestruko manji, kada je u pitanju pomenuti period. Za sada nema informacija o sudbini većih minivenova S-Maxa i Galaxyja, ali će oni verovatno još poživeti s obzirom na osveženja koja su dobili pre dva meseca.\nTakođe, najavljeno je da će američka kompanija smanjiti broj smena u nemačkoj fabrici sa tri na dve, što automatski znači da će od 6.000 zaposlenih otkaz dobiti njih 1.600.\nInače, Ford je C-Max model predstavio prvi put 2003. godine i to pre svega za evropsko tržište, kao kompaktno višenamensko vozilo. Prva generacija ovih automobila bila je delimično dostupna i na Novom Zelandu, a globalno su postali popularni tek početkom druge decenije 21. veka. Naime, proizvodnja ovih automobila u Sjedinjenim Američkim Državama počela je 2012. godine, a dostupne su i hibridne verzije ovog modela.\nS obzirom na to da više niko neće biti u prilici da kupi novo Ford C-Max vozilo, ostaju samo polovnjaci. Ako vi u vašoj garaži imate neko Ford C-Max vozilo ili bilo koje drugo Ford vozilo obratite se nama. Mi vam, između ostalog, nudimo mogućnost otkupa havarisanih vozila, kao i besplatnu procenu automobila, pa ako vam zafali za neki novi model, slobodno nas kontaktirajte.


U BiH se uvozi više luksuzne robe\nZa bogate, po običaju, nema krize - u Bosni i Hercegovini je prošle godine potrošeno više novca za uvoz nakita, satova i automobila u odnosu na 2016. godinu, pokazuju podaci Uprave za indirektno oporezivanje.\nOvo je samo dio trenda koji pokazuje da će skupa roba uvijek naći mušterije.\n"Kad je u pitanju uvoz zlata, ostalih plemenitih metala i draguljarskih predmeta, uvezli smo u BiH negdje otprilike oko 8,3 miliona KM, što je za oko 1,4 miliona više u odnosu na godinu dana ranije, odnosno 2016. godinu", rekao je Ratko Kovačević, portparol Uprave za indirektno oporezivanje BiH.\nUvoz nakita je porastao za skoro 20 odsto, ali u Upravi vjeruju da ne mora biti u pitanju potrošački "bum", nego efekat bolje kontrole granica. Osim nakita, skupocjeni automobili su uobičajena meta građana dubljeg džepa. Ukupno šest četvorotočkaša uvezenih u BiH prošle godine je koštalo više od 250 hiljada maraka, a među njima je neprikosnoven Ferari 488 Spajder, koji je sa PDV-om plaćen vrtoglavih 452 hiljade maraka - daleko najviše u posljednje četiri godine. Bosna i Hercegovina uglavnom proizvodi robu široke potrošnje i uvozi većinu luksuznih predmeta, ekskluzivne marke poput Mercedesa i Roleksa da ne spominjemo. Ali, od dodatnih troškova, kupci plaćaju samo carinu i porez na dodatnu vrijednost. Ipak, preko "poreza na luksuz", i država bi mogla da ubere dodatnu korist, smatraju ekonomisti.\n"Diferencirana stopa PDV-a ne bi bila po mom mišljenju rješenje za taj problem, već bi daleko bolje bilo da se uvedu akcize za luksuznu robu. Znači da se luksuzna roba dodatno oporezuje akcizama. Ovo bi bile akcize, koje bi praktično, njihov teret bi snosili samo oni koji imaju najviše novca. Ko ima para da da 100 hiljada evra za neki automobil, zašto ga ne oporezovati dodatno", kazao je Rade Šegrt, urednik portala "SWOT.ba".\nRazličite stope PDV-a za različite proizvode ostavljaju prostor za malverzacije, pa bi ciljano oporezivanje bilo bolje rješenje, kaže Šegrt. Ovaj porez postoji u većini evropskih zemalja, pa iako su svi u BiH već pomalo "alergični" na samu pomen akciza, njih bi plaćali samo kupci luksuzne robe, čime bi socijalna pravda - koliko-toliko - bila zadovoljena.


Policija istražuje misterioznu smrt mladića i djevojke\nTužilaštvo Tuzlanskog kantona pokrenulo je istragu o saobraćajnoj nesreći kod Kalesije u kojoj su stradali momak i devojka, Halil Zahirović (20) i Asmira Smajić (20).\nNesreća se dogodila u subotu oko 22 časa, ali su tela mladića i devojke otkrivena tek u nedelju oko 10.30 časova.\nLokalni ribari su u reci Spreči uočili krov automobila “golf 2”, a nakon što su pozvani ronici i vatrogasci, utvrđeno je da se u olupini auta nalaze beživotna tela mladića i devojke čiji identitet je utvrđen naknadno.\nAdmir Arnautović, portparol Kantonalnog tužilaštva u Tuzli, izjavio je juče za “EuroBlic” da još uvek nisu poznati tačni detalji kako je automobil u kojem su bili mladić i devojka uopšte završio u reci.\n- Sletanje “golfa 2” u reku dogodilo se na lokalnom putu u mestu Kazani Vir. Tužilaštvo još uvek čeka na nalaz i mišljenje veštaka saobraćajne struke koji bi trebao utvrdili da li je automobil tokom vožnje upao u reku ili je pre sletanja bio parkiran pored reke - objasnio je Arnautović dodavši kako su zatražena i druga veštačenja kako bi se utvrdio tačan uzrok nesreće.\n- Asmira je bila lepo vaspitana i kulturna devojka, a Halil vreda i pošten mladić. Porodice je zadesila nezapamćena tuga, ali i nas koji smo imali tu čast da ih poznajemo - izjavio je prijatelj pokojnika koji je želeo ostati anoniman.\nNekoliko časova kasnije na području Kalesije dogodila se nova teška saobraćajna nesreća u kojoj su učestvovala tri automobila. U ovoj nesreći poginuli su Muhamed M. (15) i Edina islamović, majka dvoje dece.\nNesreća se dogodila u nedelju oko 17 časova na magistralnom putu Tuzla- Zvornik, u kalesijskom naselju Tojšići.\nOsim dvoje poginulih u ovoj nesreći teže je povređeno šest osoba.\nTokom uviđaja policija je utvrdila da su u nesreći učestvovali automobili “golf 3” u kojem se na mestu suvozača nalazila nastradala Edina.\nOsim nje u autu su bili njezin suprug Miralem Islamović i ujedno vozač, te sin Ajdin i ćerka Ajla i baka Fikreta. Osim “golfa” u nesreći je učestvovala “škoda” u kojoj je na mestu suvozača bio nastradali dečak, dok je autom upravljao njegov otac Senaid M.\nTreće auto bilo je isto “škoda” i njoj je upravljao Miralem Majdanović.\nAdmir Arnautović, portparol Tužilaštva Kantona Tuzla izjavio je juče da su vozači obe “škode” koje su učestvovali u nesreći na magistralnom putu Tuzla- Zvornik alkotestirani, te da nisu bili pod dejstvom alkohola.\n- U narednom periodu očekujemo rezultati analize alkohola u krvi za vozača “golfa 3” Islamovića koji je sa teškim telesnim povredama nakon nesreće prebačen u UKC Tuzla - naveo je Arnautović.\nPrava drama odvijala se sinoć na magistralnom putu Gacko – Nevesinje, gdje je 55-godišnji M.Z. iz Gacka, bježeći od policije automobilom umalo udario policajca PU Trebinje koji je pokušao da ga zausta...


Općina.ba | Potpisani Ugovori o dodjeli sredstava za podršku osnivanju poduzeća i početku poslovanja u okviru projekta kojeg provodi Udruženje trenera CEFE u BiH u saradnji sa Općinom Novo Sarajevo\nPotpisani Ugovori o dodjeli sredstava za podršku osnivanju poduzeća i početku poslovanja u okviru projekta kojeg provodi Udruženje trenera CEFE u BiH u saradnji sa Općinom Novo Sarajevo16.10.2020.\nRealizacija aktivnosti podržana je od strane Ambasade SAD u BiH i Općine Novo Sarajevo.\nU zgradi Općine Novo Sarajevo, 16.oktobra ove godine, općinski načelnik Nedžad Koldžo i menadžer CEFE u BiH Zoran Kulundžija potpisali su Ugovore o dodjeli sredstava za podršku osnivanju poduzeća i početku poslovanja sa učesnicima CEFE Programa podrške čiji su poslovni planovi proglašeni najboljim od strane stručne komisije. To su: Asmir Ćatić sa svojim poslovnim planom Renter.ba i Suvad Karkelja sa svojim poslovnim planom „Povećanje konkurentnosti u pčelarstvu u ruralnim sredinama – Zadruga Benat“.\nCEFE Program podrške poduzetništvu na teritoriji Općine Novo Sarajevo, realizuje se na osnovu Ugovora o saradnji Općine Novo Sarajevo i Udruženja trenera CEFE u BiH. Realizacija aktivnosti podržana je od strane Ambasade SAD u BiH i Općine Novo Sarajevo.\nOvim povodom, općinski načelnik Nedžad Koldžo je rekao da se na ovaj način zajedničkom realizacijom Programa podrške poduzetništvu potiče održivi razvoj, kreiranje kvalitetnijih radnih mjesta, te pruža podrška mladima na području Općine Novo Sarajevo.\n– „Pored već planiranih sedam politika aktivnog zapošljavanja koje provodi Općina, realiziraju se i dodatni projekti sa ciljem smanjenja stope nezaposlenosti i povećanja životnog standarda stanovništva, te osposobljavanja mladih ljudi da putem programa samozapošljavanja pokrenu svoje prve biznise, ali i postanu konkurentni na tržištu rada“, rekao je načelnik Koldžo.\nU ime CEFE u BiH Zoran Kulundžija podsjetio je da se na javni poziv prijavilo 28 učesnika koji su pozvani na učešće u poduzetničkoj obuci, od kojih je šest učesnika Programa uspješno finaliziralo svoje poslovne planove, a koje su prezentirali stručnoj komisiji.\nUčesnici ovog Programa podrške, Suvad Karkelja i Asmir Ćatić zahvalili su se općinskom načelniku Nedžadu Koldži, Općini Novo Sarajevo, kao i Udruženju trenera CEFE u BiH na podršci na putu ka realizaciji poslovne ideje.\nSuvad Karkelja, osnivač je privrednog gazdinstva za unapređenje pčelarske proizvodnje, a poslovni plan Asmir Ćatića odnosi se na kratkoročno iznajmljivanje stanova putem online platformi.\nFinansijska sredstva obezbijedila je Općina Novo Sarajevo. Za sve učesnike Programa koji pokrenu svoje poslovne poduhvate CEFE BiH će obezbijediti dugoročnu mentorsku podršku iz onih oblasti za koje se procijeni da je potrebno pojedinim poduzetnicima.


Vino strategija za razvoj vinarstva u Srbiji | Info | Ekonomija\nU VINU JE SPAS: Srbija dobija STRATEGIJU za razvoj VINARSTVA 0 Podeli Podeli na facebook Podeli na twitter Podeli na viber Pošalji na mail\n25.10.2019. / 17:55\nMinistar Mali je naglasio da država želi da stane iza domacih vinara i da kroz Strategiju Vlade Srbije o razvoju ove privredne grane u narednih 10 godina obezbedi finansijska sredstva kako bi i vinari i država još više proizvodili i zaradivali.\nMinistar poljoprivrede, šumarstva i vodoprivrede Branislav Nedimovic rekao je da, kada je rec o vinogradarstvu, prvi put svi u Srbiji imaju isti cilj - da se potpuno unapredi ta grana poljoprivredne proizvodnje.\nNedimovic je primetio da su vinari i vinogradari uvek bili skromni i da su uglavnom oslanjali na sredstva iz (evropskih) IPARD fondova, ali da država danas ima dovoljno novca da ulaže u ovu granu privrede.\nGovoreci o strategiji za vinski sektor, porucio je da je veoma važno što je ovaj sektor prepoznat kao važan, dodajuci da ce biti napravljene posebne mere za vinarstvo kako bi se postigli još bolji rezulatati.\n"Imamo 6.700 hekatara registrovanih vinograda, a samo osam odsto autohtonih sorti. Ako želimo da pricamo o "vinu iz Srbije", moramo mnogo toga da promenimo", rekao je Nedimovic.\nI VINARI UCESTVUJU U STRATEGIJI\nKako je rekao ministar Mali, u toku je izrada strategije razvoja i marketing plan vinarstva i vinogradarstva koja ce bice završena do sredine novembra, a u cijoj izradi ucestvuje veliki broj vinara i vinogradara iz Saveza.\nKINEZIMA VINARIJA OBAVEZNA STAVKA\nDržavni sekretar u Ministarstvu trgovine, turizma i telekomunikacija Miroslav Kneževic kazao je da je formiranje Saveza znacajno i zbog razvoja vinskog turizma. "Turisti iz Kine su nam na prvom mestu po broju dolazaka u prvih osam meseci ove godine, a oni uvek u okviru svoje posete obidu makar jednu vinariju", istakao je Kneževic.\n"Želimo da zajedno sa njima napravimo strategiju koja nije spisak želja, vec koja može da se sprovede u praksi. Strategiju cemo usvojiti do kraja godine, a u budžetu za 2020. obezbedicemo novac za promociju srpskih vinarstva i vina, kreiranje brenda vinara Srbije i dodatno unapredenje proizvodnje", rekao je sinoc Mali.\n"U budžetu za 2020. i naredne godine, obezbedicemo dovoljno novca kako bi podstakli promotivne aktivnosti i poboljšali nacin proizvodnje vine, obrade vinograda,nacin na koji se branimo od uvoza jeftinog grožda, bolje primenjujemo i osmišljavamo marketing agencije", rekao je Mali i cestitao osnivanje Saveza navodeci da je to prvi korak ka tome da srpsko vinarstvo, srpska vina i vinarije postanu svetski poznati i prepoznatljivi.\nPredsednik Saveza vinara i vinogradara Srbije Božidar Aleksandrovic kazao je da cvrsto veruje u uspeh ove strategije.\n"Ovi strategiju radimo za narednih 10 godina, a ona ce obraditi i podizanje vinograda, što je krucijalno, kao i podizanje vinarija, razvoj vinskog turizma i promociju srpskih vina", istakao je Aleksandrovic.\nIzrazio je nadu da ce Srbija u narednim godinama imati hiljade hekatra novih vinograda i da ce srpska vina osvajati još više nagrada na svetskim takmicenjima, kao i da ce se u vinskom sektoru osetiti boljitak od razvoja vinskog turizma.\n"Mislim da ste na dobrom putu i da ce usvajanje strategije i sistemsko rešavanje u oblasti vinarstva pomoci da srpska vina jednog dana "zaigraju u ligi šampiona", porucio je Filiputi.\nSnižava stres: Caša vina zaista pomaže da se opustite\nvino Siniša Mali Branislav Nedimović


Enterprise Cloud Servisi | Mainstream\nPrivate ili hybrid\nGarantovana tehnička izvrsnost i ekspertska podrška\nTehnička platforma je zasnovana na VMware, Hyper-V, Cisco ACI, Citrix Netscaler, NetApp, 3PAR sistemima. Svi Mainstream data centri poseduju Tier3 sertifikate a naš SLA garantuje dostupnost i performanse na nivou servisa (aplikacije). 24/7 nadgledanje i ekspertska podrška pokreću servis i pružaju potporu stvarajući najbolje rezultate koje platforma može da pruži.\nSva naša rešenja su krojena u skladu sa definisanim poslovnim potrebama i kao takva daju optimalnu vrednost u zavisnosti od specifične situacije klijenta. Zahvaljujući procesu koji pratimo garantujemo definisanje najboljeg modela, efikasnu integraciju sa postojećim sistemom, sigurnu migraciju, finansijsku isplativost (ROI), kao i konstantnu optimizaciju i unapređenje servisa.\nPrelaskom na enterprise cloud platformu smanjuju se potrebna ulaganja u infrastrukturu i održavanje u odnosu na postojece on-premise opcije, a povećava se performantnost i dostupnost sistema. Dodatnu prednost daje fleksibilnost u nadogradnji i izmeni potrebnih resursa, eliminisanje investicionih ulaganja i predvidivost IT troškova.\nNaš pritup implementacije zasnovan je na strukturiranom procesu koji garantuje najbolje rezultate.\nNa početku projekta sa klijentom detaljno analiziramo trenutnu poslovnu situaciju i postojeću infrastrukturu, definišemo prostor za primenu cloud platforme (cloud feasibility studija) i dajemo finansijsku analizu isplativosti. Zajedno sa IT timom vršimo kompletnu analizu i predlog zajednički predstavljamo menadžmentu.\nU daljem koraku prelazimo na dizajn i realizaciju usvojenog rešenja gde naš tehnički tim preuzima aktivnu komunikaciju sa IT timom i svim saradnicima koje treba uključiti u projekat. Pravi se i usaglašava detaljan plan implementacije, sa analizom rizika i očekivanim rokovima.\nImplementacija i validacija\nPoslednji korak čini implementacija i migracija, testiranje i fine tuning celog sistema, a zatim prelazimo na nadgledanje, upravljanje i unapređenje performansi prema dogovorenom SLA.\nPodrška tokom celog procesa analize, kreiranja, implementacije, testiranja i održavanja\nMogućnost povećanja resursa po potrebi u roku od 24h\nEkspertska podrška 24/7/365\nGarancija dostupnosti od 99,99%\nTehnička platforma je zasnovana na VMware, Hyper-V, Cisco ACI, Citrix Netscaler, NetApp, 3PA sistemima\nSLA garantuje dostupnost i performanse na nivou servisa / aplikacije\n24/7 nezavisni sistem za monitoring i obaveštavanje\nPrimena najbolje stručne prakse u saglasnosti sa ISO9001, ISO27001\nSvi Mainstream data centri u regionu poseduju Tier3 sertifikate\nKorišćenjem naše Mainstream Enterprise Cloud platforme dobijate široku mogućnost izbora.\nVeliki broj kritičnih aplikacija ima specifične zahteve u vidu performansi i bezbednosti, i u tom slučaju najbolje je osloniti se na prilagođeno private cloud rešenje u okviru naše Enterprise cloud platforme. U zavisnosti od vaših potreba, možemo da vam pomognemo i da iskoristite prednosti hibridnog cloud modela, koji podrazumeva kombinaciju fizičke i cloud infrastrukture.\nData centri u Srbiji i regionu\nUz 3 data centra u Srbiji, kao i mogućnost da se vaše rešenje na Enterprise cloud platformi hostuje u nekom od 5 regionalnih (EU) data centara, pružamo vam fleksibilnost u izboru lokacije.\nNaši data centri su opremljeni najkvalitetnijim hardverskim i softverskim proizvodima na tržištu, dizajniranim da ispune zahteve za bezbednost, dostupnost i performans enterprise sistema i aplikacija. Rešenja na Mainstream Enterprise Cloud platformi se hostuju na visokodostupnoj infrastrukturi koju čini 3 Tier 3 data centra u Srbiji, kao i regionalna mreža od 5 data centara u Jugoističnoj Evropi.\nEnterprise nivo tehnologija i 24-7 podrška cloud eksperata\nMogućnost izbora data centar lokacije unutar i van EU\nFokusirana ekspertiza u oblasti IT infrastrukture


Svetski lideri započeli raspravu o svetskoj ekonomsko krizi\nNeki od najuticajnijih lidera u svetu, zajedno sa svojim ministrima finansija, sastali su se u londonskom Eksel centru u nastojanju da nađu zajedničku polaznu tačku u borbi sa svetskom ekonomskom krizom. Lideri se nadaju da će uspeti da se dogovore oko koordinisanog plana za ublažavanje recesije, povratka svojih ekonomija na stazu uspona i uspostavljanja mera za sprečavanje da se slično dogodi u budućnosti.\nPočetni rezultati razgovora nagoveštavaju da neće biti dogovora o dodatnim stimulativnim paketima, o opštem sporazumu o slobodnoj trgovini i suzbijanju protekcionizma i o dodatnim ulaganjima u Međunarodni monetarni fond, ali da će verovatno biti postignut dogovor o širim regulativnim merama.\nEkonomista Đanluka Benigno, iz Londonske škole za ekonomiju, kaže da strožiji propisi prema zemljama koje omogućavaju izbegavanje poreza ne bi trebalo da budu najveća briga.\n„Ako želite da nađete nekoga koga ćete da okrivite za sve, to možete da uradite, ali to nije najvažnija stvar na koju bi se trebalo usredsrediti. Osim ako to ne činite iz dnevnopolitičkih razloga," kaže Benigno.\nŠiroka javnost iskazuje snažan gnev prema bankarima i berzanskim špekulantima - o kojima vlada rasprostranjeno mišljenje da su suviše hazardirali sa tuđim novcem - kao i prema bogatašima, koji se optužuju da su svoj novac sklonili u države koje omogućavaju izbegavanje plaćanja poreza. Zbog toga bi uvođenje oštrih mera prema tim osobama bilo veoma popularno. Ali mnogi ekonomisti kažu da mnogo veću glavobolju zadaju nenaplativi krediti i nelikvidnost banaka.\nSjedinjene Države i Britanija žele da vlade drugih država odobre dodatna sredstva za stimulaciju domaćih ekonomija, ali mnoge zemlje se snažno protive tome - posebno Nemačka i Francuska - u strahu da bi to znatno uvećalo njihov državni dug. Umesto toga, većina evropskih zemalja žele strožije propise u finansijskom sektoru.\nAnalitičari kažu da će, čak ako se lideri u Grupi 20 ne slože u svemu, od ključne važnosti biti da pokažu javnosti i nervoznim tržištima da shvataju ozbiljnost krize i da su rešeni da zajednički nađu rešenje.


Opet napali Novaka – Englezi naravno – Sport ONLINE\nTačnije, novinar „Dejli Mejla“ Mark Dikson koji izveštava sa teniskih turnira, preneo je informaciju da je Đoković na redovnom sastanku, zatražio da isti napuste čelnici ATP tura i Australijan opena, kako bi u prostoriji ostali samo igrači i prevodioci.\nNovak, koji je predsednik Međunarodnog saveta tenisera, navodno je tražio veće nagradne fondove na turnirima, što je neprijatno iznenadilo kolege, među kojima su bili Rodžer Federer i Rafael Nadal.\n„Tokom neverovatne scene u petak, visoki zvaničnici morali su da napuste konferencijsku salu na insistiranje Đokovića, šestostrukog šampiona Australijan opena. Prema rečima očevidaca, izazvao je veliki šok, a onda i održao dugačak govor u kojem je tražio formiranje posebnog sindikata igrača, kako bi se pojačala borba za veće finansijske nagrade na svim turnirima, uključujući i Vimbldon“, piše u Dikson u tekstu, što je potvrdio za B92.\n„Đoković, koji je tokom karijere osvojio skoro 110 miliona dolara i živi u Monaku gde se ne plaća porez, veruje da igrači nisu dovoljno plaćeni u odnosu na druge velike sportske zvezde. Teniserima je ranije tokom večeri održana prezentacija čelnika Australijan opena, u kojoj je otkriven plan da se nagradni fond prvog Grend slema udvostruči sa 55 miliona na 100 miliona australijskih dolara u sledećih pet godina“.\nU krajnje negativnom tonu Dikson je spomenuo i da se veruje da Federer nije podržao Đokovićevu ideju, a u pokušaju da saznam nešto više od drugih novinara, uključujući i one iz Engleske, nisam uspeo jer su i oni bili iznenađenji informacijom koju je preneo njihov kolega.\n„Sastanak je trebalo da bude relativno običan, sve do neočekivane intervencije Đokovića, kojom je samo ubrzan njegov kraj“.\nNavodno je srpski igrač, posle prezentacija predsednika Australijan opena Krega Tilija, predsednika ATP tura Krisa Kermoda i Rosa Hačinsa, ljubazno zamolio sve osim igrača da napuste prostoriju. Među njima su bili i trener Rodžer Rašid, kao i nekadašnji igrač Džastin Gimelstob. Osvajač 12 Grend slem titula je potom pozvao jednog australijskog advokata da objasni sve tehničke stvari oko formiranja novog sindikata igrača.\n„Ljudi su bili šokirani. Bilo je malo onih koji su znali šta će se desiti, ali većina nije“, citirao je Dikson jednog od prisutnih igrača, ali nije želeo da nam otkrije o kome se radi.\nMeđu onima koji su navodno podržali Novaka bili su Francuz Žil Simon i Aleksander Zverev iz Nemačke.\nNeki su spominjali i pretnju štrajkom za sledeće izdanje Australijan opena, ali su to i dalje sve neproverene informacije.\nNovakova reakcija očekuje se posle meča prvog kola sa Donaldom Jangom, koji je na programu u noći između ponedeljka i utorka, ne pre 5h po srednjoevropskom vremenu.


Masovan POMOR PASA u Vranju\nU fokusu - Utorak 28.03.2017 - 08:54\nPoslednjih dana u Vranju je zabeleženo masovno uginuće uličnih pasa i zabrinuti građani i ljubitelji životinja osnovano sumnjaju da se radi o namernom trovanju.\nNapušteni psi bez ikakve zaštite FOTO: OK Radio\nNeke informacije govore da trovači koriste najmanje dva jaka otrova koji su opasni ne samo za pse, već i za ljude.\nČlanovi ovdašnjih udruženja za zaštitu životinja navode da je veterinar, koji je intervenisao u jednom nedavnom slučaju, izrazio sumnju da se radi o žutom praškastom pesticidu po imenu „kreozin“.\nU nekoliko slučajeva na licu mesta je nađen i otrov bez mirisa i ukusa, prepoznatljiv jedino po karakterističnoj plavoj boji.\nOvaj otrov se ne razlaže, kažu poznavaoci, i lako se može desiti da uđe u vodotokove reka i u najgorem slučaju, u pijaću vodu.\nNela Cvetković, portparol vranjskog „Komrada“ je potvrdila saznanja OK Radija, navodeći da je poslednji slučaj prijavljen u ponedeljak, a prošle sedmice je bilo čak šest sumnjivih uginuća pasa u naselju Raška.\n- „Komrad“ ne može da utvrdi da li se radi o trovanju ili su psi prirodno uginuli, jer obdukciju leševa rade veterinari po zahtevu vlasnika.\nMi uginule životinje bezbedno uklanjamo sa ulice i odlažemo u zamrzivač na deponiji, a nakon toga ih preuzima Kafilerija iz Ćuprije, sa kojom imamo ugovor – kaže Cvetkovićeva.\nIz vranjske policije kažu da u poslednjih nedelju dana nije bilo prijava za trovanje pasa i dodaju da su njima sužena ovlašćenja i da ne mogu ništa da preduzimaju bez naloga tužilaštva.\n- Trovanje pasa treba dokazati obdukcijom, pa tek onda preduzimati zakonske korake – navode iz policije.\nObdukciju može da zahteva vlasnik psa, ali se ona plaća, a u slučaju napuštenih pasa niko ne želi da iz svog džepa troši novac za tako nešto, pa se tu negde i zatvara začarani krug u kome nestaju mnoge ovdašnje životinje.\nIz udruženja ljubitelja životinja podsećaju da je obaveza svakog građanina da policiji prijavi svaki slučaj uginuća životinja, za koji se sumnja da je izazvan namernim trovanjem.\nTakođe, podsećaju da svako zlostavljanje životinje, sa ili bez smrtnog ishoda, podleže krivičnom zakoniku.\nOK Radio je nedavno pisao i o slučaju šteneta koje je u Gornjoj čaršiji gušeno, a zatim i usmrćeno kamenom.\nKako su svi navedeni, ali i prethodni slučajevi, bez zakonskog epiloga, ljubitelji životinja ogorčeno konstatuju kako su nadležni apsolutno nezainteresovani za zaštitu životinja i primenu zakona.\nTakav stav može pogubno uticati i na ljude, jer opasni otrovi ostaju neuklonjeni sa ulice, pa se može desiti da nedužno strada i neko dete, upozoravaju oni.


Stogodišnjica prisajedinjenja Vojvodine Srbiji - La France en Serbie\nNaslovna strana > Francusko-srpski odnosi > Diplomatske aktivnosti > Stogodišnjica prisajedinjenja Vojvodine Srbiji\nStogodišnjica prisajedinjenja Vojvodine Srbiji [fr]\nPre jednog veka, na kraju Prvog svetskog rata, Vojvodina je prisajednjena Kraljevini Srba, Hrvata i Slovenaca. Frederik Mondoloni, ambasador Francuske u Srbiji, kao i delegacija Veća departmana Val Doaz (Pariska regija), prisustvovali su zvaničnim proslavama 24. i 25. novembra 2018. godine, koje su održane u prisustvu premijerke Ane Brnabić i predsednika Republike Aleksandra Vučića.\nPredsednik pokrajinske vlade, Igor Mirović, primio je 24. novembra delegaciju departmana Val Doaz, predvođenu Filipom Suerom, prvim potpredsednikom Veća departmana, kao i ambasadora Francuske. Ekonomska, univerzitetska i kulturna saradnja između Vojvodine i departmana Val Doaz formalizovana je istog dana potpisivanjem pisma o namerama.\nAmbasador Francuske posetio je i spomen-zbirku Pavla Beljanskog koja je domaćin izložbe posvećene slikaru Milanu Konjoviću (1898/1993), koji je bio privilegovana spona između francuskih i srpskih umetničkih scena.\nVojvodina, čije bogatstvo predstavlja i njena kulturna i jezička raznovrsnost, jedno je od najdinamičnijih područja Srbije i domaćin je nekoliko važnih francuskih investicija u oblasti finansija i usluga, prehrambene i prerađivačke industrije. Francuska je takođe prisutna u Vojvodini kroz ogranak Francuskog instituta u Srbiji, koji postoji u Novom Sadu od 2004. godine kako bi podržao nova partnerstva sa Francuskom u kulturi i obrazovanju.\n« Za feminističku diplomatiju »\nZa obnovu Evrope\nOdlazak državnog sekretara Negovana Stankovića\nIzjava portparolke MSP Francuske na temu Beograd/Priština 6.09.2018.


HillHotel - Jagodina - Hotel nudi uslugu visokog ranga. Pored standardne usluge nudi i dodatne sadržaje: Spa, velnes i fitnes centar, masaža, kuća čaja, letnja bašta\nHill Hotel, kategorisan sa četiri zvezdice, podjednako svojom kategorijom i standardima nudi usluge visokog ranga i kvaliteta.\nOsim uobičajnih usluga smeštaja i ishrane, mnogobrojni dodatni sadržaji u okviru Hill Hotela zahtevaju da usluge budu detaljnije obrazložene potencijalnim gostima.\nSpa & Wellness centar, pored usluga korišćenja sauna, đakuzija i tepidariuma, pruža mogućnost zakazivanja termina za masažu u za tu namenu opremljenom delu centra.\nU fitness centru, moguće je dogovoriti stručni nadzor trenera, za rad sa grupama u planiraniranim terminima kao i samostalno korišćenje sprava od strane gostiju hotela.\nKompletno opremljena kongresna sala pruža mogućnost ugovaranja širokog spektra usluga u oblasti kongresnog turizma. Organizacija skupova može biti praćena smeštajem i ishranom, a može se dogovoriti i samo upotreba sale sa jednom ili više takozvanih "kafe pauza", koje podrazumevaju konzumaciju dogovorenih napitaka i hrane poslužene u toku trajanja skupa.\nParking prostor u sklopu hotelskog kompleksa je na usluzi pre svega korisnicima soba i apartmana, ali je po potrebi na raspolaganju i ostalim gostima. To se odnosi i na parking mesta sa prednje strane hotela na ulazu u piazzetta-u. Pogodnost Hill Hotela je da je okružen većim brojem javnih parkinga velikog kapaciteta.\nUsluga korišćenja interneta je kvalitetna i omogućena na više načina. Svaki deo kompleksa Hill Hotela izuzetno je dobro pokriven bežičnim internetom počev od soba, hodnika, restorana, wellness-a, kongresne i ostalih sala, pa sve do trga sa izdvojenim restoranima koji pripadaju hotelu. U sobama je po standardu kao i u kongresnoj omogućen i klasični žični LAN pristup, a kablovi se na zahtev dobijaju na recepciji. Tu je i internet kutak opremljen slušalicama sa mikrofonom za korišćenje društvenih mreža, skype-a i sličnih aplikacija za internet komunikaciju. Neki od apartmana imaju računar sa bežičnom tastaturom i mišem kao standardni deo opreme, a računar na zahtev može dobiti i svaki drugi gost uz tehničku pomoć ovlašćenog lica.\nSpecijalna pogodnost Hill Hotela je velika zelena površina sa baštom za sedenje u sklopu hotelskog kompleksa koja je ograđena i od pogleda zaštićena, tako da omogućava organizaciju svadbi na namenski napravljenom delu za venčanja. Pored venčanja moguće je organizovati i druge proslave na otvorenom, sa kompletnom uslugom hotela.\nBez obzira na deo Hill hotela u kome se gost nalazi, može se poručivati iz svih delova kompleksa, a da sve bude naplaćeno jednim računom, uključujući i plaćanje gotovo svim platnim karticama. Posebna ekskluzivnost je mogućnost da gosti hotela sobnu ključ karticu mogu koristiti i kao platnu karticu u svim delovima hotela, usmeravajući plaćanje na sobni račun na recepciji.\nPostoji mogućnost ugovaranja prevoza sa najbližih aerodroma, organizaciju obilazaka okoline i znamenitosti, organizaciju lova i ribolova kao i organizaciju po vašoj meri profilisane usluge u dogovoru sa menadžmentom hotela.\nKonsijerž usluge, kvalitet, sadržaj i lokacija Hill Hotela otvaraju mogućnost za mnoge dodatne, specifične usluge koje će gostima omogućiti još prijatniji i sadržajniji boravak.\nU kontaktu sa stručnim osobljem Hill Hotela moguće je zajednički osmisliti, a potom i realizovati ideje i najzahtevnijih gostiju.